title: Carlos Grossmüller

text: Carlos Javier Grossmüller (s. 4. toukokuuta 1983) on uruguaylainen jalkapalloilija, joka edustaa maansa pääsarjassa pelaavaa CA Cerroa. Hän on pelannut Euroopassa viisi kautta, Schalken ja US Leccen joukkueissa.


title: Carlos Grossmüller

text: Grossmüller aloitti uransa uruguaylaisessa Ombussa, josta hän siirtyi vuonna 2002 maan suurseuraan Danubio F.C.:hen. Hän kävi lainalla toisessa uruguaylaisseurassa CA Fénixissä, kunnes tie kävi vuonna 2007 Eurooppaan FC Schalke 04:n riveihin. Hänen ensimmäinen maalinsa Bundesliigassa, vapaapotkumaali SV Werder Bremeniä vastaan valittiin kuukauden maaliksi Saksan televisiossa. Vuonna 2010 hän siirtyi Serie A:han US Leccen riveihin. Kahden Lecce-kauden hän palasi kotimaahansa.


title: Carlos Grossmüller

text: Grossmüller pelasi ensimmäisen maaottelunsa Uruguayn jalkapallomaajoukkueessa vuonna 2003. Hän on pelannut "Los Charrúasissa" yhteensä neljä maaottelua.


title: Atomic Mountain

text: Atomic Mountain on suomalaisen metalliyhtye Steel Mammothin esikoisalbumi. Se julkaistiin vuonna 2007 levymerkillä Ektro Records.


title: Erikoislähettiläs ja täysivaltainen ministeri (arvonimi)

text: Erikoislähettilään ja täysivaltaisen ministerin nimi ja arvo () oli Suomessa tasavallan presidentin myöntämä arvonimi, joka kuului tasavallan presidentin arvonimistä annetun asetuksen liitteessä 2. ryhmään vuoteen 2017 saakka.


text: Arvonimi myönnettiin itsenäisessä Suomessa ensimmäisen kerran vuonna 1918 Rafael Erichille ja viimeisen kerran vuonna 1968, jolloin sen sai pääjohtaja Olavi J. Mattila. Vuosien 1918–1968 aikana arvonimi ”erikoislähettiläs ja täysivaltainen ministeri” on myönnetty 26 henkilölle.


text: Vuonna 2017 tasavallan presidentin asetusta arvonimistä tarkistettiin muuttamalla ryhmässä 2 oleva arvonimi "erikoislähettiläs ja täysivaltainen ministeri" muotoon "erikoislähettiläs".


title: Sybil

text: Sybil on Joseph Sargentin ohjaama yhdysvaltalainen televisioelokuva, joka ensiesitettiin vuonna 2007. John Pielmeier laati käsikirjoituksen Flora Rheta Schreiberin romaanin "Sybil" (1973) pohjalta. "Sybil"-romaani on perustuu todellisen Shirley Ardell Masonin elämäntarinaan, jolloin häneltä oli diagnosoitu dissosiatiivinen identiteettihäiriö. "Sybil" on genreltään draama, ja sen pääosissa ovat Jessica Lange tohtori Cornelia Wilburina ja Tammy Blanchard Sybil Dorsettina.


title: Sybil

text:
"Sybil" sijoittuu 1950-luvun New Yorkiin, missä Columbian yliopiston taideopiskelija Sybil Dorsett (Tammy Blanchard) lähetetään psykiatri Cornelia Wilburin (Jessica Lange) hoitoon hänen oudon käytöksensä vuoksi. Sybilin lähettänyt tohtori Atcheson (Ron White) uskoo, että Sybil kärsii hysteriasta, mutta tohtori Wilbur päätyy eri diagnoosiin. Tohtori Wilburin hoidossa Sybil tunnustaa, että hän kokee usein muistikatkoksia ja eikä voi selittää mitenkään aikaa, jota hän ei muista. Wilbur auttaa häntä palauttamalla mieleen hänen lapsuutensa, jolloin hän kärsi häiriintyneen Hattie-äidin (JoBeth Williams) käsissä fyysistä, psyykkistä ja seksuaalista hyväksikäyttöä sekä väkivaltaa. Tämä johti lopulta siihen, että Sybilille alkoi muodostua kuusitoista erilaista identiteettiä eri luonteenpiirteineen. Tohtori Wilbur tajuaa, että Sybil kärsii jakautuneesta persoonallisuushäiriöstä, joka on seurausta lapsuudessa koetuista kauheuksista.
"Sybilin" kuvaukset alkoivat 22. tammikuuta vuonna 2006. "Sybil" kuvattiin Kanadan Nova Scotian Halifaxissa ja Dartmouthissa. Kuvaukset päättyivät 16. helmikuuta 2006.


title: Sybil

text: "Sybil" esitettiin ensimmäisen kerran 28. toukokuuta vuonna 2007 Italiassa. Valmistusmaassaan Yhdysvalloissa televisioelokuva esitettiin ensi kerran 7. kesäkuuta vuonna 2008 CBS-kanavalla. "Sybil" sai ilmestyessään kriitikoilta myönteisen vastaanoton.


title: Sybil

text: "Sybil"-romaanin pohjalta on tehty vuonna 1976 minisarja, "Tie uuteen elämään", jonka pääosissa ovat Joanne Woodward tohtori Cornelia Wilburina ja Sally Field Sybil Dorsettina. "Tie uuteen elämään" oli esitetty ensi kerran NBC-kanavalla, ja se voitti Emmy-palkinnon.


title: Zac Rinaldo

text: Zac Rinaldo (s. 15. kesäkuuta 1990 Mississauga, Ontario, Kanada) on kanadalainen jääkiekkoilija, joka edustaa NHL-joukkue Boston Bruinsia. Pelipaikaltaan Rinaldo on vasen laitahyökkääjä. Rinaldon vahvuuksiin kuuluvat vahva luisteleminen, fyysisyys, energisyys sekä tappeleminen.


title: Emma Forsayth

text: Emma Forsayth, syntyjään Emma Coe, (26. syyskuuta 1850 Apia – 1913 Monaco) oli laajan kauppaimperiumin johtaja Melanesiassa 1800-luvun lopulla.


title: Emma Forsayth

text: 1880-luvulla vain muutama valkoihoinen kävi kauppaa Melanesiassa. Eurooppalaiset alkoivat kuitenkin perustaa sinne plantaaseja ja värvätä niissä tarvittavaa työvoimaa ja orjia. Emma Forsaythin isä oli amerikkalainen merimies Jonas Coe, joka karkasi laivasta vuonna 1838 jäädäkseen Samoaan. Paikallisten naisten kanssa tekemistään lapsista isä huolehti tarkasti, ja esimerkiksi Emma lähetettiin kouluun San Franciscoon. Sieltä palattuaan Emma meni 19-vuotiaana naimisiin nuoren skotin James Forsaythin kanssa.


title: Emma Forsayth

text: Emma Forsayth työskenteli aluksi Samoalla saksalaisen Godeffroyn kauppayrityksen palveluksessa, mutta vuonna 1880 hän perusti oman kauppayrityksen, joka toimi samalla tavalla kuin Godeffroy. Tarkoituksena oli ostaa viljavaa maata ja perustaa plantaaseja kookospähkinöiden, puuvillan, kaakaon ja hirssin tuottamiseksi. Vuonna 1884 koko Samoan saaristo joutui Saksan keisarikunnan haltuun nimellä Saksan Uusi-Guinea, mutta Forsayth säilytti omistuksensa Yhdysvaltojen kansalaisuutensa ansiosta. Lopulta hän meni naimisiin saksalaisen upseerin Karl Paul Kolben kanssa säilyttääkseen toimintavapautensa ja omaisuutensa. Vuonna 1909 hän myi yrityksensä eräälle saksalaiselle ostajalle kolmen ja puolen miljoonan Saksan markan hinnasta.


Luettelo Suomessa itsenäisyyden aikana myönnetyistä arvonimistä sisältää valtionhoitajan ja tasavallan presidenttien Suomessa myöntämät arvonimet vuodesta 1918 alkaen.


title: Luettelo Suomessa itsenäisyyden aikana myönnetyistä arvonimistä

text: Luettelossa on myönnetyt arvonimet itsenäisyyden aikana sekä niiden lukumäärät aikävälillä 1918–2005.


text: Luettelossa on 127 erilaista arvonimeä, joista 120 eri arvonimeä on myönnetty 12 140 kertaa vuosien 1918–2005 aikana.


title: Boom Beach

text: Boom Beach on Supercell-peliyhtiön luoma peli, jossa kehitetään omaa saaritukikohtaa ja taistellaan toisia vastaan. Pelissä on joitakin samoja ominaisuuksia kun Supercellin aiemmin luomassa Clash of Clans -pelissä. Se nousi nopeasti julkaisunsa jälkeen App Storen ilmaisten sovellusten TOP5-listalle.


title: Boom Beach

text: Suomen 100-vuotissyntymäpäivän kunniaksi Boom Beachiin lisättiin joulukuussa 2017 suomen kieli, eli mahdollisuus pelaajalle vaihtaa pelin kieleksi suomi.


title: Boom Beach

text: Supercell julkisti iOS:lle "Boom Beachin" beetaversion marraskuussa 2013 Kanadassa ja tammikuussa 2014 Australiassa. Peli julkaistiin iOS:lle maaliskuussa 2014. Android-versio julkaistiin aluksi vain Suomessa ja Saksassa kesäkuussa 2014.


title: Boom Beach

text: "Boom Beachissa" rakennetaan omalle saarelle tukikohtaa. Niin kuin Clash of Clansissa, Boom Beachissa pelaaja on yksin, mutta voi liittoutua toisten pelaajien kanssa. Boom Beachin valuuttana ovat kulta ja jalokivet. Jalokiviä voi ostaa oikealla rahalla tai löytää kartalle ilmestyvistä arkuista. Jalokivillä voi ostaa muita resursseja sekä nopeuttaa rakennusten rakennusaikaa ja näin tehostaa pelaamistaan. Valuutan lisäksi pelissä olevia kerättäviä resursseja ovat mm. puu, kivi, rauta ja "taikakivet", joista pelaaja voi luoda erilaisia taikavoimia omaavia patsaita kyläänsä. Patsaat voivat esim. nopeuttaa resurssien saantia.


title: Boom Beach

text: Kuten Clash of Clansissa, pelin tarkoituksena on rakentaa itselleen mahdollisimman hyvä tukikohta, joka kestää muiden pelaajien hyökkäykset, sekä kehittää mahdollisimman hyvät joukot ja tuhota muiden pelaajien kylät. Kylien tuhoamisesta saa mitaleja, joita pelissä on tarkoitus kerätä. Mitaleja menettää, mikäli muut pelaajat onnistuvat tuhoamaan tukikohdan.


title: Boom Beach

text: Muiden pelaajien lisäksi kartalla näkyy Boom Beachin NPC-pahis luutnantti Hammermanin tukikohdat, jotka pelaajan on tarkoitus myös tuhota. Hammerman myös valtaa koko ajan pelaajaa ympäröivistä saarista puolueettomia NPC-kyliä, jotka pelaajan on tarkoitus yrittää vapauttaa. Kun pelaaja onnistuu vapauttamaan kylän, kyläläiset antavat hänelle vastineeksi resursseja ja he lähettävät pelaajalle pienen määrän kultaa säännöllisesti.


title: Boom Beach

text: Kun pelaaja on tuhonnut Hammermanin tukikohdan, joka keskiviikko ja lauantai pelaajan kartalle tulee näkyviin toinen NPC Dr. Terror. Dr. Terrorin Terror Stage on tukikohta, joka pysyy näkyvissä 21 tuntia. Aina kun pelaaja tuhoaa Terror Stage -tukikohdan, sen tilalle tulee uusi vaikeampi Terror Stage. Tasoja on yhteensä 7. Terror Stagejen tuhoaminen antaa violetteja "taikakiviä" (), joista rakennettavat patsaat voivat mm. lisätä pelaajan aselaivan energiaa tai hyökkäyksien lopussa saatua resurssibonusta.


title: Boom Beach

text: "Boom Beach" on saanut kriitikoilta hyvän vastaanoton. Gamezbo-sivusto kehui pelin ennakkovaikutelmia reilusti Clash of Clansia paremmiksi. Supercellin toimitusjohtaja Ilkka Paananen kertoi Helsingin Sanomien haastattelussa pelin suosion yllättäneen yhtiönkin. "Boom Beach" kohosi heti iOS-version julkaisupäivänä kymmenen ladatuimman iPhone-sovelluksen joukkoon 22:ssa maassa. App Storessa pelin tähtiluokitus oli 4,5 viidestä.


title: Anjalankosken Kiekko

text: Anjalankosken Kiekko Ry (lyh. AaKoo) on kouvolalainen jääkiekkoseura. Sen miesten joukkue pelaa III-divisioonaa. AaKoon kotihalli on entisen Anjalankosken kaupungin Inkeroisissa sijaitseva Anjalankosken jäähalli. Joukkue on pelannut parhaillaan Suomen kolmanneksi korkeimmalla sarjatasolla Suomi-sarjassa vuosina 1999–2003. AaKoon C-juniorit ovat pelanneet puolestaan parhaillaan SM-sarjassa asti kaudella 2001–2002. HIFK:n Mikko Kurvinen on seuran kasvatti.


title: Luettelo suomalaisista hävittäjä-ässistä

text: Tämä luettelo sisältää kaikki 96 suomalaista hävittäjä-ässää toisesta maailmansodasta. Hävittäjä-ässiin lukeutuvat vähintään viisi ilmavoittoa saavuttaneet hävittäjä-lentäjät. Lentäjien ilmavoitot on jaettu eri konetyypeillä saavutettuihin pudotuksiin, joita on Suomen ilmavoimissa merkitty eri lentäjille myös puolikkaina.


title: Mihail Korsunov

text: Mihail Korsunov (s. 1. helmikuuta 1963 Moskova, Venäjän SFNT, Neuvostoliitto) on venäläinen, sittemmin Virossa vaikuttanut, entinen jääkiekkoilija. Hän pelasi suurimman osan urastaan Suomen alemmissa sarjoissa. Pääsarjauraa Korsunov loi Neuvostoliiton mestaruussarjassa ja Viron pääsarjassa.


title: Mihail Korsunov

text: Korsunov syntyi Moskovassa ja hänen kasvattajaseuransa oli Krylja Sovetov. Hän siirtyi Neuvostoliiton mestaruussarjassa pelaamansa kauden jälkeen sarjatasoa alemmas virolaiseen Talleks Tallinnaan kaudeksi 1986–1987.


title: Mihail Korsunov

text: Kaudeksi 1991–1992 Korsunov siirtyi Suomeen ja I-divisioonajoukkue Forssan Palloseuran riveihin. Hän voitti joukkueen sisäisen piste- ja maalipörssin tehoilla 33+35=68, joilla Korsunov sijoittui koko sarjan pistepörssissä seitsemänneksi. Kahdella seuraavalla kaudella hän oli FoPS:n kolmanneksi paras pistemies. Kaudella 1993–1994 Korsunov oli myös joukkueen paras maalintekijä 24 osumallaan. Kauden 1994–1995 hän pelasi Imatran Ketterässä.


title: Mihail Korsunov

text: Kauden 1996–1997 Korsunov pelasi Viron pääsarjaa Kreenholm/Narva 2000:n ja Kohtla-Järve Centralin joukkueissa. Hän voitti koko sarjan pistepörssin tehoilla 35+29=64. Kaudeksi 1997–1998 Korsunov palasi Suomeen ja siirtyi II-divisioonajoukkue KooKoohon, jonka toiseksi paras maalintekijä hän oli Raine Pulkkisen kanssa 21 osumallaan. Kaudella 1998–1999 Korsunov jatkoi uraansa samassa sarjassa pelanneessa Anjalankosken Kiekossa. Joukkue siirtyi kaudeksi 1999–2000 pelaamaan I- ja II-divisioonien välille perustettua Suomi-sarjaa. Tuolloin hän voitti AaKoon sisäisen piste- ja maalipörssin tehoilla 19+23=42. Korsunov päätti pelaajauransa kevääseen 2001.


title: Mihail Korsunov

text: Pelaajauransa jälkeen Korsunov toimi 2000-vuosikymmenen ja 2010-lukujen vaihteessa KooKoon A- ja B-nuorten apuvalmentajana.


title: Mihail Korsunov

text: Korsunov edusti Viroa B-sarjan MM-kilpailuissa vuonna 1998, C-sarjan MM-kilpailuissa vuosina 1995, 1996 ja 1997 sekä C2-sarjan MM-kilpailuissa vuonna 1994. Viimeisimpänä mainittu turnaus päättyi kultaan ja sarjanousuun seuraavaksi vuodeksi C-sarjaan. Vuoden 1996 turnauksessa hän toimi Viron kapteenina. Korsunov pelasi myös vuoden 1999 pääsarjan MM-kilpailujen karsinnoissa.


title: Mihail Korsunov

text: Korsunov edusti myös Neuvostoliittoa alle 18-vuotiaiden EM-kilpailuissa vuonna 1981, jolloin hän voitti kultaa.


title: Csanád Szegedi

text: Csanád Szegedi (s. 22. syyskuuta 1982 Miskolc) on unkarilainen europarlamentaarikko ja entinen uusnatsi, joka valittiin Euroopan parlamenttiin vuonna 2009 äärioikeistolaisen Jobbik-puolueen edustajana.


title: Csanád Szegedi

text: Vuonna 2007 Szegedi oli perustamassa Magyar Gárda -nimistä uusnatsijärjestöä, joka tunnuksissaan ja univormuissaan otti vaikutteita maassa 1930–1940-luvuilla toimineelta kansallissosialistiselta Nuoliristi-puolueelta. Unkarin viranomaisten kiellettyä Magyar Gárdan vuonna 2009 Szegedi liittyi Jobbikin jäseneksi ja tuli vielä samana vuonna valituksi Euroopan parlamentiin. Szegedin poliittinen agenda muodostui lähinnä juutalais- ja romanivastaisuudesta. Hän muun muassa väitti juutalaisten ja romanien olevan unkarilaisten vastaisessa liitossa, jonka tarkoituksena on saada heidät vähemmistön asemaan.


title: Csanád Szegedi

text: Vuonna 2012 protestantiksi kasvatettu Szegedi sai selville oman juutalaistaustansa. Hänen isoäitinsä oli ollut toisen maailmansodan aikana Auschwitzin keskitysleirillä ja isoisä puolestaan työleirillä. Saman vuoden heinäkuussa Szegedi ilmoitti luopuvansa kaikista tehtävistään Jobbik-puolueessa, mutta jatkoi kuitenkin europarlamentaarikkona. Nykyään hän käyttää juutalaista nimeä Dovid Szegedi ja harjoittaa uskontoaan aktiivisesti.


title: Blacklist

text: Blacklist voi tarkoittaa muun muassa seuraavia:


title: Halssilan kirkko

text: Halssilan kirkko on Jyväskylän seurakunnan Huhtasuon alueseurakunnan kirkkorakennus Jyväskylän Halssilan kaupunginosassa. Arkkitehdit Hannele Arantola, Antti Eskelinen ja Erkki Kantonen suunnittelivat metsäiselle kalliolle kirkon, joka valmistui 1969. Se toimii myös seurakuntakeskuksena, ja siellä on muun muassa kerho- ja nuorisotiloja. Rakennus on kaksikerroksinen. Kirkkosalissa on noin 200 istumapaikkaa, lisätilat yhdistettynä paikkamäärä kaksinkertaistuu.


title: Halssilan kirkko

text: Vuonna 2018 kirkko suljettiin sisäilmaongelmien vuoksi.


title: Passio (ravintola)

text: Passio Keittiö ja Baari on helsinkiläinen laaturavintola, joka sijaitsee Kalevankadulla Kampissa. Ravintolan keittiömestarina toimii Jesse Vottonen Ravintolan perusti Panimoravintola Huvilan toimitusjohtaja ja olutmestari Jussi Hukkanen kahden muun osakkaan kanssa keväällä 2014.


title: Passio (ravintola)

text: Ravintola on saanut erinomainen arvion esimerkiksi TripAdvisorin runsaalta 300 arvioijalta sijoittuen 2. sijalle runsaasta tuhannesta palvelussa arvioidussa helsinkiläisestä ravintolasta. Myös talouslehti Kauppalehden Optio luokitteli Passion Helsingin kärkiravintoiden joukkoon.


title: Passio (ravintola)

text: Passio tarjoaa kotimaisten pientuottajien antimia höystettynä maailman mausteilla. Juomissa panostetaan käsityöläisyyteen ja laatuun. Oluet toimitti vuoden 2017 alkuun asti Panimoravintola Huvila ja viinit tulevat eurooppalaisilta pientiloilta. Nyttemmin oluet toimittaa Helsinkiläinen Ohrana Krouvi Panimo Korkeavuorenkatu 27:stä.


title: İsmet Atlı

text: İsmet Atlı (1931 Kozan – 4. huhtikuuta 2014 Kozan) oli turkkilainen kreikkalais-roomalaisen tyylin painija, vapaapainija ja olympiavoittaja.


title: İsmet Atlı

text: Atlı voitti vapaapainissa sarjan 87 kg olympiakultaa Roomassa 1960. MM-kilpailuista hän saavutti vapaapainissa yhden hopean ja yhden pronssin ja kreikkalais-roomalaisella tyylillä yhden pronssin. Lisäksi hän sijoittui vuoden 1952 kesäolympialaisissa viidenneksi, vuoden 1956 kesäolympialaisissa neljänneksi, vuoden 1953 MM-kilpailuissa neljänneksi, vuoden 1955 MM-kilpailuissa viidenneksi ja vuoden 1962 vapaapainin MM-kilpailuissa neljänneksi. Välimeren kisoista Atlı paini sarjavoiton vuonna 1951.


title: İsmet Atlı

text: Atlı kuoli Kozanissa 4. huhtikuuta 2014.


title: Le Mansin 24 tunnin ajo 1923

text: Le Mansin 24 tunnin ajo 1923 oli historian ensimmäinen Le Mansin 24 tunnin ajo. Se ajettiin 26.–27. toukokuuta Circuit de la Sarthen radalla Le Mansissa Ranskassa. Kilpailun voittivat André Lagache ja René Léonard.


title: Le Mansin 24 tunnin ajo 2000

text: Le Mansin 24 tunnin ajo 2000 oli kestävyysajokilpailu, joka ajettiin 17.–18. kesäkuuta Circuit de la Sarthen radalla Le Mansissa Ranskassa. Kilpailun voittivat Audilla ajaneet Frank Biela, Tom Kristensen ja Emanuele Pirro


title: Le Mansin 24 tunnin ajo 1999

text: Le Mansin 24 tunnin ajo 1999 oli kestävyysajokilpailu, joka ajettiin 12.–13. kesäkuuta Circuit de la Sarthen radalla Le Mansissa Ranskassa. Kilpailun voittivat BMW:llä ajaneet Joachim Winkelhock, Pierluigi Martini ja Yannick Dalmas


title: Konotop

text: Konotop (, ) on Sumyn alueella, Koillis-Ukrainassa sijaitseva kaupunki. Vuoden 2013 alun asukasluku oli kaupungin osalta 88 787 ja koko kaupunkipiirin osalta 93 006; kaupunkipiirissä asui tällöin runsas 4 200 maaseutuasukasta. Lisäksi Konotop on 30 840 asukkaan Konotopin piirin keskus.


title: Šostka

text: Šostka (, ) on Sumyn alueella, Ukrainan pohjoisosissa sijaitseva kaupunki. Vuoden 2013 alun asukasluku oli 79 058.


title: Šostka

text: Kaupunkiin johtaa luoteesta, Venäjän Brjanskin alueen rajalta Novhorod-Siverskyin kautta saapuva ja kaakossa M02-valtatielle ja Hluh'iviin jatkava kantatie P65.


title: SS Emmy Friederich

text: SS Emmy Friederich oli saksalainen rahtialuksesta muutettu tankkeri toisessa maailmansodassa.


title: SS Emmy Friederich

text: Alus tilattiin Russell and Companyltä Greenockista Yhdistyneestä kuningaskunnasta. Se laskettiin vesille 27. lokakuuta 1904, ja se valmistui vielä samana vuonna.


title: SS Emmy Friederich

text: Aluksen omistajina olivat aluksi brittiläiset laivanvarustajat, ja sen nimi oli SS "Borderer".


title: SS Emmy Friederich

text: Vuonna 1929 aluksen osti hampurilainen Reederei Eugen Friederich -varustamo, joka muutti sen toukokuussa 1930 tankkeriksi. "Emmy Friederich" lähti 16. lokakuuta 1939 Tampicosta Meksikosta lastinaan jäähdytysaineita Saksan laivaston Atlantilla purjehduksella olevan taistelulaivan "Admiral Graf Speen" ammusvarastojen jäähdytysjärjestelmään. Yhdysvaltain laivaston puolueettomuudenvalvontaristeilyllä olevat alukset, kuten lentotukialus USS "Ranger" ja raskas risteilijä USS "San Francisco", määrättiin etsimään alus ja seuraamaan sitä.


title: SS Emmy Friederich

text: Britannian kuninkaallisen laivaston kevyt risteilijä HMS "Orion" ja Kanadan kuninkaallisen laivaston hävittäjä HMCS "Saguenay" havaitsivat 24. lokakuuta aluksen Jukataninsalmessa. Kevyt risteilijä HMS "Caradoc" pysäytti aluksen, jolloin "Emmy Friederichin" miehistö upotti aluksensa estääkseen sen joutumisen viholliselle.


title: Kuoleman vaellus

text: Kuoleman vaellus on taiteilija Magnus Enckellin symbolistinen lyijykynä ja vesivärityö paperille vuodelta 1896. Kooltaan työ on 50,5 cm × 67,5 cm, ja se kuuluu Ateneumin taidemuseon kokoelmiin, jonne se hankittiin vuonna 1926.


title: Kuoleman vaellus

text: Akvarellissaan "Kuoleman vaellus" Magnus Enckell tarkastelee ohi kiiruhtavaa kuolemaa etäältä, ikään kuin ulkopuolisena. Kuolema hahmo kulkee siinä aukealla talvimaisemassa, yksinäisenä, kohmeisena, paljain käsin ja jaloin. Luonnosmaisesti maalattu kuolema on pukeutunut synkkiin mustiin vaatteisiin ja luo realistisen, läheisen tunnun talven hiljaista maisemaa vasten. Aika on jähmettynyt koskemattomaan lumenpintaan ja hiljaisuuteen, mutta kuolema ei levähdä vaeltaessaan. Enckellin vaeltava kuolema aihe oli tuttu Suomessa varsinkin sen itäosissa. Siellä eli voimakkaana kuva personoidusta kuolemasta, joka kulki kylästä kylään, milloin ruton milloin horkan, ruven tai tautiukon lailla. Sen Magnus Enckell kuvaa tässä työssään tutuksi, mutta kuitenkin niin ei-toivotuksi vieraaksi talvimaisemaan.


title: Kuoleman vaellus

text: Keväällä 1896 Enckell oleskeli usean kuukauden ajan Pietarissa. Aivan varmaa ei ole, onko akvarelli maalattu tuon matkan aikana vai jo vähän sitä ennen; kuitenkin tiedetään, että se valmistui kevättalvella 1896.


title: Maksim Gorkin muotokuva

text: Maksin Gorkin muotokuva on taiteilija Akseli Gallen-Kallelan öljyvärimaalaus, 70×89cm, kankaalle vuodelta 1906. Tämä Ateneumin taidemuseon hallussa oleva työ on Lydia Keirknerin testamenttilahjoitus museolle vuonna 1945.


title: Maksim Gorkin muotokuva

text: Aseli Gallen-Kallela maalasi useita maalauksia Maksim Gorkista vuonna 1906. Maksim Gorki oli joutunut pakenemaan Venäjältä tuona vuonna ja sai turvapaikan Gallen-Kallelan luota yhdessä näyttelijä Maria Andrejevan kanssa. Gallen-Kallelaa ja Gorkia yhdisti osallistuminen Mir iskusstva -liikkeen syntyyn Pietarissa 1890-luvun loppuvuosina. Liikkeen johtoajatus oli taiteen vapaus, ja siihen osallistui sekä venäläisiä että suomalaisia taiteilijoita.


title: Maksim Gorkin muotokuva

text: Tässä Ateneumin taidemuseon hallussa olevassa "Maksim Gorkin muotokuva" -maalauksessa Gorki istuu hieman kumarassa mustiin pukeutuneena. Hän katsoo surumielisen oloisena taiteilijaa, joka luo hänestä varsin eleettömän työn. Maksim Gorkista on muotokuva myös ainakin Turun taidemuseolla.


title: Maksim Gorkin muotokuva

text: Gorki ja Andrejeva matkasivat Suomesta edelleen ulkomaille. Gallen-Kallela ja Gorki tapasivat viimeisen kerran luultavasti Pietarissa vuonna 1917 suomalaisen taidenäyttelyn avajaisissa juuri ennen vallankumouksen puhkeamista.


title: Heksafluoripropeeni

text: Heksafluoripropeeni (CF) on propeenin fluorattu johdannainen. Yhdistettä käytetään valmistettaessa fluoria sisältäviä polymeerejä.


title: Heksafluoripropeeni

text: Huoneenlämpötilassa heksafluoripropeeni on väritön ja ilmaa tiheämpi kaasu. Toisin kuin monet muut fluorialkeenit heksafluoripropeeni on suhteellisen pysyvää eikä polymeroidu itsestään helposti. Se kuitenkin reagoi helposti nukleofiilien kuten ammoniakin ja alkoholien kanssa. Ilma hapettaa sen heksafluoripropyleenioksidiksi. Kuumennettaessa yli 600 °C:n lämpötilaan heksafluoripropeeni hajoaa muodostaen oktafluori-2-buteenia ja perfluori-isobuteenia.


title: Heksafluoripropeeni

text: Heksafluoripropeenin valmistamiseen on useita tapoja. Teollisesti käytettyjä ovat muun muassa klooridifluorimetaanin ja tetrafluorieteenin kuumentaminen 600–900 °C:n lämpötilaan alennetussa paineessa ja inertin kaasun läsnä ollessa, 1,2,3-triklooripropaanin tai 3-klooripentafluori-1-propeenin fluoraus ja dehalogenointi, tai fluoroformin, natriumheptafluoributyraatin, klooritrifluorieteenin, tai 1-kloori-1,2,2,2-tetrafluorietaanin pyrolyysi.


title: Heksafluoripropeeni

text: Heksafluoripropeenia käytetään polymeerien valmistamiseen. Tyypillisesti siitä valmistettavat polymeerit ovat homopolymeerejä, joissa on mukana myös jokin toinen monomeeri. Näitä elastomeerejä voidaan käyttää muun muassa sähkökaapelien päällystämiseen. Usein käytettyjä muita monomeereja ovat tetrafluorieteeni ja 1,1-difluorieteeni.


title: Bah’mut

text: Bah'mut (, ) (vuosina 1924-1941, 1943-2016 (, )) on Itä-Ukrainassa Donetskin alueella sijaitseva, vuonna 1571 perustettu kaupunki ja kaupunkipiiri. Vuoden 2017 alussa kaupungin väkiluku oli 75 798, ja piiriin kuului Bah'mutin kaupungin ohella vain pieni Krasna Horan kaupunkityyppinen taajama (, 635 as.). Bah'mut toimii myös ympäröivän Bah’mutin piirin (108 637 as., 2017) hallintokeskuksena.


title: Bah’mut

text: Tätä aiemmin kaupunkipiiri oli laajempi. Vuonna 2013 kaupungin asukasluvuksi arvioitiin 77 620 ja koko kaupunkipiirin asukasluvuksi 103 977 henkeä. Bah'mutin kaupunkipiiriin kuului tuolloin Bah'mutin kaupungin ohella kaksi muutakin kaupunkia - Soledar (Соледар, 11 708 as.) ja Tšasiv Jar, (Часів Яр, 13 999 as.) - ja yksi kaupunkityyppinen taajama. Kaupunkipiirin asukasluku laski noin 20 % neuvostovuosista vuoteen 2013 mennessä. Vuoden alussa 2015 kaupunginvaltuuston mukaan asukkaita oli 103 027. Väestönlaskennassa vuonna 1989 asukkaita oli 125 400 ja vuonna 2001 yhä 113 400.


title: Bah’mut

text: Kaupunki kantoi aiemmin Stalinin ystävän ja bolsevikkijohtaja "toveri Artemin" eli Fjodor Sergejevin nimeä mukaan, jonka viimeinen leposija on Moskovassa Kremlin muurin kupeessa. Ennen vuotta 1924 ja saksalaismiehityksen vuosina 1941-1943 käytössä ollut alkuperäinen nimi Bah'mut palautettiin Verkhovna Radan päätöksellä 4. helmikuuta 2016 osana Ukrainan dekommunistista lainsäädäntöä, jolla poistettiin neuvostoaikainen paikannimistö ja symboliikka. Kaupunki oli jo aiemmin 23. syyskuuta 2015 päättänyt palauttaa alkuperäisen nimen.


title: Bah’mut

text: Artemivskin kaupunki joutui Itä-Ukrainan sodan alkuvaiheessa ns. Donetskin kansantasavallan venäläisjoukkojen käsiin 12. huhtikuuta 2014. Kaupungin ulkopuolella sijainnut Ukrainan armeijan 2572. panssari- ja tykistöasevarikko (sotilasyksikkö A4176) joutui Igor Girkinin johtamien joukkojen hyökkäyksen kohteeksi 24. huhtikuuta. Kevään aikana tukikohtaa vastaan hyökättiin viisi kertaa. Näistä hyökkäyksistä viimeisin ja suurin oli aamuyöllä 27. kesäkuuta, mutta tulokseton. Ukrainan armeijan 95. ilmakuljetusprikaati, Donbas- ja Artemivsk-pataljoonat, 3. erikoisjoukkojen rykmentti sekä A4176-tukikohdan joukot vapauttivat kaupungin 6. heinäkuuta, jolloin kaupungintalon katolle nousi jälleen Ukrainan lippu.


title: Kuutinvuoren kalliomaalaus

text: Kuutinvuoren kalliomaalaus sijaitsee Saimaalla Lietveden Koskenselän länsirannalla Kuutinvuoressa Puumalassa Etelä-Savossa. Maalauksen löysi Reino Parkkinen jo vuonna 1945, mutta ilmoitti siitä vasta vuonna 2005. Se ajoitetaan väljästi kivikauteen.


title: Kuutinvuoren kalliomaalaus

text: Saimaan Koskenselkä sijaitsee Puumalan niemen länsipuolella. Koskenselästä erkanee länteen Miettulanlahti, jonka länsirannalla Kuutinvuori sijaitsee. Kuutinvuoren ranta putoaa veteen osittain jyrkänteenä, jota jääkauden jäätiköt ovat hionneet. Hiotun pinnan alla on taimia kasvava vino terassi.


title: Kuutinvuoren kalliomaalaus

text: Maalauksen näkee vain vedestä veneellä tai järven jäällä seisten. Kallio erottuu kaukaa katsoen Puumalan ja Anttolan väliseltä maantieltä Miettulanlahden ylittävältä penkereeltä.


title: Kuutinvuoren kalliomaalaus

text: Maalauskalliolta pohjoiseen sijaitsee toinen pystykallio. Siihen on hakttu ainakin kaksi nimeä "Voima" ja "Rapid". Ne ovat olleet Gustaf Cederberg & Co:n hinaajia.


title: Kuutinvuoren kalliomaalaus

text: Terassin yläoulella on löytynyt maalauksia kahdelta eri korkeudelta. Alemmat jäljet ovat väriltään kellertäviä ja niistä voi erottaa kirjaimia. Ylempää, noin 6,5−7 metriä järven vedenpinnan yläpuolella, löytyvät esihistorialliset maalaukset. Ne ovat melko kuluneita ja sään haalistamia. Tunnistettu maalausalue on kooltaan 50×70 senttimetriä suuri. Alue rajoittu alhaalta kalliossa olevaan poikittaiseen halkeamaan.


title: Kuutinvuoren kalliomaalaus

text: Maalausalueen alaosasta erottuu kuvioita paremmin. Selvemmin erottuu kaksi ihmishahmoa, jotka on maalattu tikku-ukkomaisesti sormenpaksuisella vedoilla. Niidenkin jäljet ovat heikkoja. Eräät ovat havainneet kolmannen kuvion olevan hirvieläimen tai pitkänomiasesti maalatun kalan. Maalauksen yläosa on pahoin puuroutunut, eikä sieltä erotu kuvioita.


title: Kuutinvuoren kalliomaalaus

text: Maalauksen alla olevan vinon terassin korkeus jää 3,3 metriä maalauksen alapuolella, joten maalausta ei ole voitu tehdä terassilta käsin. Tällöin ainoa järkevä vaihtoehto on maalata veneessä istuen tai järven jäällä seisoen. Tämä mahdollistaisi maalauksen ajoittamisen muinaisen Saimaan vedenpinnan korkeuden mukaan.


title: Regulares

text: Regulares (Fuerzas Regulares Indígenas) on vuonna 1911 perustettu Espanjan asevoimien yksikkö, joka alun perin toimi Espanjan Marokossa. Sen vapaaehtoiset oli värvätty paikallisesta väestöstä ja upseeristo koostui espanjalaisista. Vuonna 1956 tapahtuneeseen Marokon itsenäistymiseen saakka Regulares muodosti Espanjan Afrikan armeijan yhdessä muukalaislegioonan kanssa. Nykyään se koostuu kahdesta seremoniallisesta rykmentistä, joiden sotilaat ovat suurimmaksi osaksi kotoisin Marokon rannikolla sijaitsevista Espanjalle kuuluvista Ceutan ja Melillan kaupungeista.


title: Regulares

text: Regulares on historiansa aikana osallistunut muun muassa Rifin sotaan vuosina 1920–1926 sekä Espanjan sisällissotaan 1936–1939, jossa se taisteli kenraali Francon johtamien kansallismielisten puolella toisen tasavallan hallitusta vastaan. Tasavaltalaiset käyttivät sodan aikana Regulares-joukoista nimitystä ”maurit” (”moras”). Myös sisällissodan käynnistänyt sotilaskapina alkoi Regularesin ja muukalaislegioonan Marokossa sijainneista tukikohdista. Vuonna 1934 kenraali Franco käytti joukkoja Pohjois-Espanjassa tapahtuneen Asturian kaivoslakon veriseen kukistamiseen.


title: Regulares

text: Marokon itsenäistymisen yhteydessä Regularesin sotilaat siirtyivät vastaperustetun Marokon kuninkaallisen armeijan riveihin.


title: Saksan 3. vuoristodivisioona

text: Saksan 3. vuoristodivisioona () oli Itävallan Graziin sijoitettu Saksan maavoimien yhtymä. Se oli lähes koko toisen maailmansodan etulinjassa lukuun ottamatta Norjan suojaamista 1940–1941.


title: Saksan 3. vuoristodivisioona

text: Itävallan Saksaan liittämisen jälkeen Wehrkreis XVIII perusti 1. huhtikuuta 1938 Grazissa aiemmasta Itävallan maavoimien 5. ja 7. divisioonista Saksan maavoimien 3. vuoristodivisioonan.


title: Saksan 3. vuoristodivisioona

text: Syyskuussa 1939 divisioona osallistui Puolan offensiiviin osana Etelän armeijaryhmän 14. armeijaa, mutta se siirrettiin jo ennen sotatoimien päättymistä Ranskan vastaiselle rajalle. Vuonna 1940 divisioona osallistui Norjan valtaukseen, jolloin vuoristorykmentti 138 valtasi Trondheimin ja divisioonan loppuosa Narvikin. Divisioona kävi 9. huhtikuuta alkaen pitkällisen taistelun kaupungin ja sataman hallinnasta ollen jo lähes luovuttamassa ennen kuin liittoutuneet vetäytyivät alueelta kesäkuussa Ranskan puolustuksen romahdettua.


title: Saksan 3. vuoristodivisioona

text: Divisioona siirrettiin 1941 Lappiin, jossa se osallistui kesäkuussa operaatio Hopeaketussa hyökkäykseen Neuvostoliittoon. Se kuitenkin epäonnistui tavoitteessaan vallata Murmansk. Divisioona palasi täydennettäväksi Saksaan, mutta vuoristojääkärirykmentti 139 jäi Suomeen. Divisioona palasi Norjaan vuonna 1942, missä se oli armeijan reservinä.


title: Saksan 3. vuoristodivisioona

text: Divisioona siirrettiin elokuussa itärintamalle, jossa se oli Pohjoisen armeijaryhmän reservinä Leningradin lähistöllä osallistuen kaupungin piiritykseen. Divisioona siirrettiin marraskuussa Etelän armeijaryhmään, joka oli vaarassa romahtaa Volgalla kärsityn tappion seurauksena. Divisioona osallistui Stalingradin saarron purkuyrityksiin. Vuosina 1943-1944 divisioona kärsi suuria tappioita taistellessan Donetskissa, Miusissa, Melitopolissa ja Nikopolin sillanpäässä. Elokuussa se joutui taistelemaan etenevää puna-armeijaa ja selustassa hyökkäävää Romanian armeijaa vastaan. Kärsittyään raskaita tappioita divisioonan jäänteet peräytyivät Karpaattien itäosiin. Sodan lopun divisioona taisteli Unkarissa ja Slovakiassa, kunnes se lopulta antautui puna-armeijalle Ylä-Sleesiassa Deutsch-Brodissa nykyisessä Tšekissä toukokuussa 1945 osana 1. panssariarmeijaa.


title: Saksan 3. vuoristodivisioona

text: Divisioonankomentajina olivat:


title: Martin Paasi

text: Martin Paasi (s. 1972) on suomalainen rahoitusalan ammattilainen.


title: Martin Paasi

text: Paasi aloitti uransa arvopaperivälittäjänä Handelsbankenissa vuonna 1997. Paasi ehti toimia Handelsbankenissa myös salkunhoitajana, kunnes siirtyi Helsingin Pörssiin pääanalyytikon tehtäviin vuonna 1999. Helsingin Pörssissä Paasi vastasi kvantitatiivisesta portfolioanalyysistä sekä pörssi-indeksien julkaisemisesta.


title: Martin Paasi

text: Vuonna 2000 Paasi siirtyi Seligson & Co -rahastoyhtiöön rahastosalkunhoitajaksi. 2001 hänet nimitettiin Seligson & Co -rahastoyhtiön toimitusjohtajaksi. Vuonna 2002 Seligson & Co listasi Suomen ensimmäisen pörssinoteeratun rahaston (Exchange Traded Fund, ETF) Seligson OMX Helsinki 25 ETF:n (SLG OMXH25). Paasi toimi myös Seligson & Co -rahastoyhtiössä Phalanx-nimisen hedge-rahaston salkunhoitajana.


title: Martin Paasi

text: Vuonna 2006 Paasi siirtyi tukholmalaiseen East Capital Asset Managementiin varatoimitusjohtajaksi ja sitten toimitusjohtajaksi. Vuonna 2009 hän siirtyi pörssiyhtiö Amanda Capitalin toimitusjohtajaksi sekä Amanda Capitalin tytäryhtiö Amanda Advisorsin hallituksen puheenjohtajaksi. Kesäkuussa 2011 Paasi perusti konsulttiyritys Recubatorin, jonka kautta Paasi toimii pankkien neuvonantajana. Paasi on kehittänyt mallin, jolla pankit voivat siirtää ongelmalainansa ("non-performing loan", NPL) siihen tarkoitettuun rahastoon.


title: Martin Paasi

text: Konsultointitoimen ohella Paasi aloitti talousasiantuntijana Nordnet Suomessa maaliskuussa 2014.


title: Martin Paasi

text: Koulutukseltaan Paasi on kauppatieteiden maisteri ja CEFA (Certified European Financial Analyst).


title: Goodgame Empire

text: Goodgame Empire (lyhyemmin pelkkä Empire) on Goodgame Studiosin julkaisema selainpohjainen Flash-peli. Pelillä on yli 70 miljoonaa pelaajaa ja se on saatavilla lähes 20:lla eri kielellä, muun muassa suomeksi. Peli itsessään on ilmainen, mutta siinä on mahdollisuus edetä nopeammin mikromaksuilla.


title: Goodgame Empire

text:
Empiren ideana on rakentaa ja hoitaa omaa valtakuntaansa, hyökätä muihin ja puolustautua muiden pelaajien hyökkäyksiltä. Pelissä on viisi eri valtakuntaa, jotka avautuvat pikkuhiljaa etenemisen myötä.
Koriste-esineet lisäävät yleistä järjestystä. Koriste-esineitä voi ostaa kivellä ja puulla tai rubiineilla.


title: Goodgame Empire

text: Etuvartiot ovat Suuressa keisarikunnassa olevia linnoja, jotka antavat mahdollisuuden kahden eri resurssin keräämiseen. Näistä kahdesta resurssista toinen on aina leipää ja toinen puuta tai kiveä. Etuvartioita voi olla korkeintaan kolme.


title: Goodgame Empire

text: Ryöväriparonit ovat Suuressa keisarikunnassa sijaitsevia PvE-vihollisia. Ryöväriparoneita voittamalla tienaa resursseja, kolikoita tai joskus varusteita. Jos ryöväriparoni on vähintään tasolla kolme, voi saada myös rubiineja. Ryöväriparonien taso kasvaa aina sen jälkeen, kun ne on kukistettu. Ryöväriparonien linnat kuitenkin täyttyvät puolustajista aina hyökkäyksen jälkeen.


title: Goodgame Empire

text: Liittoumat ovat pelaajien välisiä sopimuksia. Samassa liittoumassa olevat voivat lähettää toisilleen tukea ja resursseja. Lisäksi heillä on käytössään myös liittoumachatti, liittouman bonukset ja liittouman seppä, jossa voi takoa joka päivä yhden varusteen sepän tason mukaan. Liittoumat voivat hoitaa myös diplomatiaa toistensa kanssa. Liittouman jäsenillä on useita eri arvoja. Liittouman arvot ovat: johtaja, apulaisjohtaja, sotamarsalkka, rahastonhoitaja, diplomaatti, värvääjä, kenraali, kersantti ja jäsen. Jos liittoumassa on vapaa pääsy, uusista jäsenistä tulee ensiksi noviiseja. Liittouman kaikki arvot (paitsi jäsen) voi ylentää noviisin vakituiseksi jäseniksi. Liittoumat voivat tehdä Diplomaattisia sopimuksia toistensa kanssa: Puolustussopimus, Hyökkäämättömyyssopimus ja Sotasopimus.


title: Goodgame Empire

text: Varusteet ovat komentajille ja linnanherroille saatavia maagisia esineitä, jotka parantavat heidän ominaisuuksiaan ja antavat bonuksia. Varusteita on viittä eri vahvuutta (tavallinen, harvinainen, eeppinen,legendaarinen ja ainutlaatuinen) ja kuutta eri tyyppiä (haarniska, ase, kypärä, artefakti, ulkonäkö, sankari). Varusteita voi takoa vanhoista varusteista sepällä. Kolmesta varusteesta tulee uusi samanlainen ja kuudesta astetta parempi varuste. Haarniskaan, aseeseen, kypärään ja artefaktiin voi pistää jalokiven joka antaa heille joko uuden voiman tai parantaa vanhaa.


title: Goodgame Empire

text: Ruttolääkärit ovat agenttien kaltaisia joukkoja, jotka sairastuttavat vihollisen sotilaita. Pelaaja menettää 3 päiväksi tietyn määrän sotilaita. Ruttolääkäreitä voi ostaa korkeintaan kolme. Yksi ruttolääkäri sairastuttaa 8 vihollisen sotilasta, joten korkeintaan 24 vihollisen sotilasta voi sairastua. Ruttolääkärit voidaan pysäyttää ja teloittaa vartiolaitoksilla. Yksi ruttolääkäri maksaa 370 rubiinia.


title: Goodgame Empire

text: Empiren peruspelivaluutta on kulta, jota tienataan keräämällä veroja, suorittamalla tehtäviä ja voittamalla taisteluita. Kullalla voi värvätä miehiä, siirtää armeijoita ja resursseja, hyökätä ja tehdä suurimman osan pelin perusasioista.


title: Goodgame Empire

text: Rubiinit ovat pelin maksullista erikoisvaluuttaa, jota voi saada voittamalla vähintään tason kolme ryöväriparonin linnoja, tiettyjä tehtäviä noudattamalla, päivittäisistä kirjautumisbonuksista ja ylenemällä tasoissa. Rubiineja käytetään erikoisrakennuksiin ja rakennusten nopeutettuun valmistamiseen. Lisäksi niillä voi palkata voudin, sotilasmestarin, kauppiaan, metsästäjän, lääkärin tai veronkantajan antamaan erilaisia resurssibonuksia. Rubiineilla voi myös ostaa varusteita ja resursseja kiertäviltä kauppiaita.


title: Goodgame Empire

text: Mainepisteet määrittävät pelaajan arvonimen. Niitä tienataan taistelun koon mukaan, mutta pelaaja menettää joka päivä yksi tai kaksi prosenttia mainepisteistään, riippuen tason koosta.


title: Goodgame Empire

text: Kunnia määrittää pelaajien aseman sijoituksissa. Kunniaa voi tienata voittamalla taisteluita taistelun toista pelaajaa vastaan. Kunniaa voi menettää hävitystä taistelusta tai hyökkäämällä paljon itseään huonompaa pelaajaa vastaan.


title: Goodgame Empire

text: Linnanherran kylän edustalla on joitakin bonusrakennelmia, joissa voi suorittaa erilaisia tehtäviä ja/tai saada palkintoja, esimerkiksi rubiineja. Esimerkkinä mainittakoon teknikko, joka voi parannella Linnanherrojen tai Komentajien varusteita. Lisäksi jokainen linnanherra voi suorittaa 12 erilaista päivätehtävää. Päivätehtävät on jaettu neljään osaan siten että päivätehtäviä suoritetaan kolme saadakseen palkintoja.


title: Goodgame Empire

text: Empirestä on olemassa myös mobiiliversio Android -ja iOS-laitteille. on hyvin samanlainen kuin alkuperäinen selainpeli, mutta sen ominaisuudet ovat hieman rajatummat.


title: Goodgame Empire

text: Pelin saama vastaanotto on ollut pääasiassa erittäin hyvää. Empire voitti 2012 "European Games Award" -palkinnon "Paras eurooppalainen selainpeli" -sarjassa. 2013 se sai "MMO of the Year" -yleisöpalkinnon "Paras strateginen MMO-selainpeli" -sarjassa. Empire on voitti myös 2012 "BÄM! Award" -palkinnon parhaana onlinepelinä.


title: Bogdan Bogdanović (koripalloilija)

text: Bogdan Bogdanović (, s. 18. elokuuta 1992 Belgrad) on serbialainen koripalloilija.


title: Bogdan Bogdanović (koripalloilija)

text: Bogdanović pelasi juniorina koripalloa Zitko Basketin juniorijoukkueissa, joista hän siirtyi FMP Zeleznikiin. Hän pelasi FMP:n kanssa muun muassa nuorten Euroliigaa kaudella 2009–2010. Vuonna 2010 Bogdanović siirtyi KK Partizaniin, jossa hän debytoi Euroliigassa kaudella 2012–2013. Samana kautena hänen vastuunsa lisääntyi ja hän yli kaksinkertaisti pistekeskiarvonsa Serbian liigassa 9,8 pisteeseen ottelua kohden.


title: Bogdan Bogdanović (koripalloilija)

text: Bogdanović voitti Partizanin kanssa Serbian-mestaruuden vuosina 2011–2014 sekä Adrianmeren liigan vuosina 2011 ja 2013. Kaudella 2013–2014 hänet valittiin Euroliigan nousevaksi tähdeksi. Kesällä 2014 Bogdanović osallistui , jossa Phoenix Suns varasi hänet tilaisuuden 27:ntena pelaajana. Hän ei kuitenkaan siirtynyt NBA:han vaan teki kesällä 2014 monivuotisen sopimuksen turkkilaisen Fenerbahçen kanssa.


title: Bogdan Bogdanović (koripalloilija)

text: Heinäkuussa 2017 Bogdanović siirtyi NBA:han, Sacramento Kingsiin.


title: Bogdan Bogdanović (koripalloilija)

text: Junioritasolla Bogdanović edusti maansa juniorimaajoukkueita alle 18- ja alle 19-vuotiaissa. Hän saavutti alle 19-vuotiaiden MM-hopeaa vuonna 2011. Vuonna 2013 hän pelasi ensimmäiset aikuisten arvokisansa, kun hän oli mukana Serbian maajoukkueessa EM-kilpailuissa. Bogdanović teki turnauksessa keskimäärin 9,4 pistettä ottelua kohden. Ensimmäisen aikuisten arvokisamitalinsa Bogdanović saavutti vuoden 2014 MM-kilpailuista, joissa Serbia sijoittui Yhdysvaltain jälkeen hopealle. Myös Rio de Janeiron kesäolympialaisissa 2016 Serbia saavutti Yhdysvalloille hävittyään hopeaa. Vuoden 2017 EM-kilpailuista Serbia saavutti jälleen hopeaa hävittyään loppuottelussa Slovenialle.


title: Bogdan Bogdanović

text: Bogdan Bogdanović -nimisiä henkilöitä ovat:


title: Rio 2

text:
Rio 2 on vuonna 2014 ensi-iltansa saanut yhdysvaltalainen tietokoneanimoitu 3D-elokuva, jonka on ohjannut Carlos Saldanha. Elokuva on jatko-osa vuoden 2011 elokuvalle "Rio". Maailmanlaajuisesti elokuva sai ensi-iltansa 20. maaliskuuta 2014, ja Yhdysvalloissa ja Suomessa elokuvan ensi-ilta oli 11. huhtikuuta 2014.
Blu ja Jewel asuvat Rio de Janeirossa 3 lapsen Carlan, Bian ja Tiagon kanssa. Eräänä päivänä he lähtevät lomalle Amazonin sadenmetsään ja Blu tapaa tulevan appiukkonsa Eduardon sekä Jewelin lapsuudenystävän Roberton. Samalla Nigel juonii jotain, eikä huomaa, että nuolimyrkkysammakko Gabi on ihastunut häneen.


Rio 2


title: Pauli Vuorisalo

text: Pauli Juhani Vuorisalo (16. huhtikuuta 1944 Kankaanpää – 21. joulukuuta 2017 Helsinki) oli suomalainen kuvataiteilija. Hän edusti niin sanottua pariisilaista koulukuntaa, joka teki kuvataiteita hyvin laaja-alaisesti. Vuorisalon tuotanto käsittää piirroksia ja grafiikkaa, guasseja, keramiikkaa, lasitöitä sekä taidetekstiilejä, kuten gobeliineja. Lisäksi hän kirjoitti runoja. Vuonna 1965 hän oli mukana perustamassa Kankaanpään taidekoulua.


title: Pauli Vuorisalo

text: Vuorisalo syntyi Kankaanpäässä. Hän osallistui 16-vuotiaana yhteisnäyttelyyn Porissa vuonna 1960, jolloin hän myös liittyi Porin Taiteilijaseuran jäseneksi. Sen jälkeen Vuorisalo opiskeli Suomessa sekä 1969–1974 Pariisissa, jonne hän kertoi paenneensa suomalaisen taidemaailman ahdasmielisyyttä. Vuosina 1987 ja 2011 Vuorisalo oli Arabian vierailevana taiteilijana ja teki 1980-luvulla myös kangasmallikokoelman Marimekolle. Vuosina 1991–1992 hän oli Maailman luonnonsäätiön Suomen rahaston "Taide ja ekologia" -kampanjan taiteilija. Vuorisalo on myös suunnitellut lasimaljakkosarjan Iittalalle. Vuonna 1992 hän kuvitti Edgar Allan Poen novellikokoelman "Korppi ja kultakuoriainen ja muita kertomuksia" (WSOY).


title: Pauli Vuorisalo

text: Vuorisalon teoksia on muun muassa Amos Andersonin taidemuseon, Ateneumin, Didrichsenin taidemuseon, Designmuseon, Arabian tehtaan museon sekä Satakunnan museon kokoelmissa. Niitä on myös Ranskan valtion ja useiden yritysten kokoelmissa, sekä useissa koti- ja ulkomaisissa yksityiskokoelmissa. Hänen viimeinen näyttelynsä oli Helsingissä Kulttuurikeskus Sofiassa vuonna 2012.


title: Pauli Vuorisalo

text: Joulukuussa 2017 Vuorisalolla todettiin syöpä, ja hän menehtyi vain viikkoa myöhemmin Haartmanin sairaalassa Helsingissä.


title: Gennadios Skholarios

text: Gennadios Skholarios (; n. 1400–1473) oli bysanttilainen teologi, filosofi ja Konstantinopolin patriarkka vuosina 1454–1464.


title: Gennadios Skholarios

text: Gennadios oli maallikkonimeltään "Georgios Kourtesios Skholarios" (). Hän otti nimen Gennadios ryhtyessään munkiksi. Hän oli oppinut sekä kreikkalaisessa että latinankielisessä kirjallisuudessa.


title: Gennadios Skholarios

text: Filosofiassaan Gennadios oli omaksunut aristotelismin. Hän kirjoitti Aristoteles-kommentaareja, muun muassa kommentaarit teoksiin "Kategoriat" ja "Tulkinnasta", sekä kommentaarin Porfyrioksen teokseen "Isagoge". Näissä hän hyödynsi varhaisempia latinankielisiä kommentaareja. Gennadios katsoikin olevansa häntä edeltäneitä bysanttilaisia kommentaattoreita etevämpi, koska kykeni hyödyntämään esimerkiksi Tuomas Akvinolaisen teoksia sekä latinaksi käännettyjä Avicennan ja Averroeksen kommentaareja. Gennadios myös käänsi Tuomaan teoksia kreikaksi.


title: Gennadios Skholarios

text: Gennadios vastusti Georgios Gemistos Plethonin ajattelua ja kirjoitti tätä vastaan. Hän katsoi Plethonin vievän ajattelullaan pohjan paitsi Aristoteleelta myös koko kristilliseltä uskolta — Plethon katsoi, ettei Aristoteleen Jumala ole maailman luoja ja kannatti kristinuskon sijaan hellenististä polyteismiä.


title: Gennadios Skholarios

text: Kirkollisissa toimissaan Gennadios kannatti aiemmin idän ja lännen kirkkojen yhdistymistä ja hyväksyi yhdistymisen Firenzen kirkolliskokouksessa. Konstantinopoliin palattuaan hän kuitenkin muutti mieltään. Kirkkojen yhdistyminen raukesi Konstantinopolin valtauksen myötä. Vuosi valtauksen jälkeen Gennadioksesta tuli Konstantinopolin patriarkka. Näin hän oli ensimmäinen tässä virassa osmaanien vallan alla toiminut.


title: Johannes Siinailainen

text: Johannes Siinailainen ("Johannes Skolastikko", "Johannes Klimakos"; , "Portaiden Johannes"; n. 525 Syyria – 30. maaliskuuta 606 Siinai) oli bysanttilainen munkki ja Siinain vuoren luostarin igumeni, joka tunnetaan ennen kaikkea teoksestaan "Portaat" ("Klimaks"). Häntä kunnioitetaan pyhänä sekä ortodoksisessa että katolisessa kirkossa.


title: Johannes Siinailainen

text: Johannes oli kotoisin Syyriasta. Hän sai hyvän koulutuksen ja ryhtyi munkiksi kuusitoistavuotiaana. Hän muutti Siinain erämaahan ja eli erakkona jonkin matkan päässä Siinain luostarista. Vuonna 600, 75-vuotiaana, luostarin munkit nostivat hänet luostarin igumeniksi. Hän toimi tässä tehtävässä neljä vuotta, kunnes vetäytyi erakoksi odottamaan kuolemaansa. Erakkomajassaan hän kirjoitti teoksensa "Portaat" ohjeeksi muille munkeille. Teos on ollut suosittu luostarielämän ja -asketismin käsikirja sekä idässä että lännessä.


title: Johannes Siinailainen

text: Teoksensa ansiosta Johannes sai lisänimen "Klimakos". Ortodoksinen kirkko kunnioittaa suuren paaston neljättä sunnuntaita "Johannes Siinailaisen sunnuntaina". Katolisessa kirkossa Johanneksen muistopäivä on tämän kuolinpäivä 30. maaliskuuta.


title: Portaat (kirja)

text: Portaat (; tai "Climax Paradisi", 'Paratiisin portaat') on Johannes Siinailaisen kirjoittama kristillinen teologinen teos, joka on merkittävä ortodoksisen kirkon luostariasketismin kannalta. Se kuvaa ihmisen sisäistä kasvua hyveiden portaita pitkin kohti täydellisyyttä sekä kärsimyksistä ja intohimoista vapaata tilaa, jonka ihminen voi saavuttaa rukouksen avulla.


title: Portaat (kirja)

text: Teoksen koko otsikko on "Abba Johanneksen, Siinain vuoren munkkien igumenin, askeettinen puhe, jonka lisänimenä on ’hengelliset laintaulut’, jonka hän lähetti Raitoon igumenille abba Johannekselle; se jakaantuu kolmeenkymmeneen puheeseen, jotka portainten astinten tavoin ohjaavat seuraajaansa alemmasta ylempään; sen tähden kirjaa kutsutaan myös portaiksi."


title: Portaat (kirja)

text: Johannes Siinailainen kirjoitti teoksen noin vuonna 600. Hän oli aiemmin toiminut Siinain luostarin igumenina ja vetäytynyt tämän jälkeen takaisin erakkoelämään, jona aikana myös teos syntyi. Tuolloin Johanneksen kaima, Punaisenmeren rannalla sijaitsevan Raitoon (Raithu, El-Tor) luostarin igumeeni Johannes Raitoolainen pyysi häntä kirjoittamaan munkeille ohjeeksi teoksen, joka esittäisi kaiken luostarielämälle tarpeellisen. Kyseinen Egyptiin kuuluva alue oli tuolloin vielä osa Bysantin valtakuntaa.


title: Portaat (kirja)

text: Johannes halusi teoksellaan osoittaa munkeille tien hengelliseen täydellistymiseen eli jumalallistumiseen ("theosis"). Tämän vertauskuvana toimivat portaat, joiden yläpäässä on Jumala. Portaiden idea on peräisin ensimmäisessä Mooseksen kirjassa kuvatusta Jaakobin unesta: ”Yöllä Jaakob näki unessa portaat, jotka ulottuivat maasta taivaaseen, ja Jumalan enkelit kulkivat niitä ylös ja alas”. Teoksen eräänlaisena edeltäjänä voidaan nähdä "Gerontikon" ("Apofthegmata patrōn"), joka antaa myös ohjeita luostarielämälle.


title: Portaat (kirja)

text: Johannes sai teoksen mukaan nimen "Johannes Klimakos", ”Portaiden Johannes”. Teoksen ansiosta häntä on kutsuttu myös ”toiseksi Moosekseksi” ja teosta sen joissakin käsikirjoituksissa ”Hengellisiksi laintauluiksi” ("Plakes pneumatikai"). Teoksesta on säilynyt useita käsikirjoituksia, mikä kertoo sen laajasta suosiosta.


title: Portaat (kirja)

text: "Portaiden" saamasta suosiosta kertoo myös se, että teos käännettiin jo varhain useille kielille, kuten syyriaksi, arabiaksi, armeniaksi ja kirkkoslaaviksi. Latinankielinen käännös syntyi 1200-luvulla, ja se painettiin Venetsissa vuonna 1518. Matthaeus Raderus julkaisi teoksen kreikankielisen tekstin ensimmäisen painetun laitoksen ("editio princeps") yhdessä latinankielisen käännöksen kanssa Pariisissa vuonna 1633. Teoksen espanjankielinen käännös "La escala espiritual de San Juan Clímaco" oli vuonna 1532 ensimmäinen Amerikan mantereella painettu kirja.


title: Portaat (kirja)

text: Johanneksen teosta on käytetty kristillisen kilvoittelun ohjekirjana erityisesti luostareissa, mutta se on ollut suosittu yhtä lailla ”maailmassa elävien” maallikoidenkin parissa. Teosta on hyödynnetty niin idässä kuin lännessäkin. Teoksella on ollut suuri vaikutus ennen kaikkea ortodoksiseen hesykastiseen liikkeeseen, ja siitä ovat saaneet vaikutteita muun muassa Simeon Uusi teologi ja Gregorios Palamas.


title: Portaat (kirja)

text: Teos on inspiroinut perinteisen bysanttilaisen ikonityypin, joka kuvaa taivaaseen nousevia portaita tai tikapuita, joita pitkin munkit kiipeävät. Portaiden yläpäässä on Kristus. Tällaisten ikonien välityksellä myös lukutaidottomat saattoivat tuntea Johanneksen ja "Portaiden" ajatuksen.


title: Portaat (kirja)

text: Johanneksen teos koostuu 30 "portaasta" eli luvusta tai puheesta. Lisäksi teokseen kuuluu yleensä Johannes Siinailaisen ja Johannes Raitoolaisen välinen kirjeenvaihto, anonyymi johdanto, Daniel Raitoolaisen kirjoittama Johanneksen elämäkerta ja lopussa oleva sielunpaimenelle tarkoitettu opetuspuhe, joka on osoitettu Johannes Raitoolaiselle.


title: Portaat (kirja)

text: Teoksen kuvaamat portaat edustavat erilaisia hyveitä, jotka kilvoittelijan on saavutettava, sekä paheita, jotka tämän on vältettävä. Portaat voidaan nähdä vertauskuvana siitä, ettei hengellista täydellistymistä voi saavuttaa kerralla, yhdellä askelmalla, vaan se on saavutettava askelma kerrallaan. Teoksen päämääränä oli monin tavoin ohjata lukijoita, etteivät he eksyisi tiellään, ja auttaa heitä välttämään kompastuskivet. Teos sisältää vertauksia ja historiallisia yksityiskohtia, jotka ovat peräisin pääosin luostarielämästä, ja kuvaavat annettujen ohjeiden käytännöllistä soveltamista.


title: Portaat (kirja)

text: Luvut voidaan jakaa osiin niin, että luvut 1–4 käsittelevät maallisen elämän hylkäämistä, askeesia ja kuuliaisuutta hengelliselle isälle, luvut 5–7 katumusta ja murhetta tienä todelliseen iloon, luvut 8–16 paheiden voittamista ja hyveiden saavuttamista, luvut 17–26 erilaisten asketismin ansojen (kuten laiskuus, ylpeys ja mielen tylsistyminen) välttämistä, luvut 27–29 hiljaisuuden ("hesykhia") ja intohimoista vapaan mielentilan ("apatheia") saavuttamista sekä luku 30 uskoa, toivoa ja rakkautta, jotka pitävät koossa kaikkia muita hyveitä.


title: Portaat (kirja)

text: Osa luvuista käsittelee useita aiheita, siksi teoksen sisältö on jaettu lukuihin usealla tavalla. Tässä noudatetaan suomennoksessa käytettyä jakoa.


title: Pablo Cortizo

text: Pablo Cortizo (s. 1. syyskuuta 1989) on argentiinalainen jalkapalloilija, joka edustaa kyproslaista AO Ayia Napaa. Hän on pelipaikaltaan puolustava keskikenttäpelaaja. Hän edusti vuosina 2013-2014 Veikkausliigassa pelaavaa FC Inter Turkua. Aiemmin hän on pelannut kotimaansa lisäksi Perussa. Cortizon kasvattajaseura on Ferro Carril Oeste. Hänet tunnetaan hyvästä tekniikasta ja pelinäkemyksestä.


title: Hapatusruukku

text: Hapatusruukku eli käymisruukku on elintarvikkeiden hapattamiseen käytetty astia. Sen erikoismuoto on vesilukollinen käymisruukku, jossa ilman kulkeutuminen ruukun sisälle on estetty vesilukolla. Ruukussa voidaan valmistaa esimerkiksi hapankaalia.


title: Suomuvatsamuura

text: Suomuvatsamuura ("Pittasoma michleri") on töpökkien heimoon varpuslintu


title: Suomuvatsamuura

text: Suomuvatsamuuraa tavataan Costa Ricassa, Kolumbiassa ja Panamassa. Lajin kannankehitys on vakaa, ja se on luokiteltu elinvoimaiseksi.


title: Pierre Issa

text: Pierre Issa (s. 11. syyskuuta 1975) on pelaajauransa jo päättänyt eteläafrikkalainen jalkapalloilija. Hän oli pelipaikaltaan keskuspuolustaja. Nykyisin Issa toimii Olympiakos FC:n urheilujohtajana. Hänet muistetaan parhaiten hänen kahdesta omasta maalistaan Ranskaa vastaan vuoden 1998 jalkapallon MM-kisoissa. Hän pelasi Etelä-Afrikan jalkapallomaajoukkueessa yhteensä 47 ottelua.


title: Pierre Issa

text: Issa aloitti ammattilaisuransa toisen kotimaansa Ranskan USL Dunkerquessa, josta matka jatkui maan suurseuraan Olympique de Marseilleeen 1995. Hän pelasi kuusi kautta Marseillessa, ennen kuin hän Chelsea-lainan kautta siirtyi Watford FC:hen. Seuraavana vuonna Issa siirtyi Libanoniin, Olympic Beirutin (myöh. Tripoli SC) riveihin. Heti ensimmäisellä kaudellaan Libanonissa hän voitti sekä maan liigan että cupin. Seuraavana vuonna hän sai kuitenkin lähteä uusien omistajien myötä. Tämän jälkeen Issa siirtyi Kreikkaan, jossa hän viettikin loppu-uransa; ensin Ionikos F.C.:ssä ja viimeiset neljä kautta OFI Kreetassa. Pierre Issa lopetti uransa vuonna 2009.


title: Pierre Issa

text: Pierre Issa kuului Etelä-Afrikan jalkapallomaajoukkueeseen vuosien 1998 että 2002 maailmanmestaruuskilpailuissa. Yhteensä hän pelasi "Bafana Bafanassa" 47 ottelua ilman maaleja.


title: Rosvomuura

text: Rosvomuura ("Pittasoma rufopileatum") on töpökkien heimoon kuuluva varpuslintu.


title: Rosvomuura

text: Rosvomuuraa tavataan Kolumbiassa ja Ecuadorissa. Lajia uhkaa elinympäristöjen tuhoutuminen, ja sen arvellaan olevan vähenemässä nopeasti. Se on luokiteltu silmälläpidettäväksi lajiksi.


title: Pikku Kukka

text: Pikku Kukka on Lotta Savolaisen ja Emilia Norpan perustama helsinkiläinen popyhtye.


title: Koripallo kesäolympialaisissa 2004 – naisten turnaus

text: Naisten koripalloturnaus kesäolympialaisissa 2004 alkoi 14. elokuuta 2004 ja päättyi 28. elokuuta 2004.


text:
14. elokuuta 2004
16. elokuuta 2004
18. elokuuta 2004
20. elokuuta 2004
22. elokuuta 2004


text:
24. elokuuta 2004
24. elokuuta 2004


text: 25. elokuuta 2004


text:
27. elokuuta 2004
27. elokuuta 2004


text: 27. elokuuta 2004


text: 28. elokuuta 2004


title: Jonathan Moore

text: Jonathan Moore (s. 3. marraskuuta 1957 Charleston, Etelä-Carolina) on aktiiviuransa lopettanut yhdysvaltalais-suomalainen koripalloilija. Menestyksekkään yliopistouran jälkeen Moore pelasi Ranskassa, Italiassa ja Ecuadorissa, missä voitti maan mestaruuden. Sittemmin Moore siirtyi Suomeen, missä hänestä tuli Suomen pääsarjahistorian parhaita pelaajia. Hän on muun muassa ottanut toiseksi eniten levypalloja ja tehnyt neljänneksi eniten pisteitä sarjan historiassa. Moore pelasi myös Portugalissa Korać cupia.


title: Jonathan Moore

text: Moore varttui Etelä-Carolinan Charlestonissa. Hän oli perheensä seitsemäs lapsi: yhteensä lapsia oli yhdeksän, seitsemän poikaa ja kaksi tytärtä. Perheen isä kuoli, kun Jonathan-poika oli kuusivuotias. Moore venähti pituutta, mistä muut koululaiset pilkkasivat häntä. Charleston oli Mooren lapsuudessa levoton kaupunki, mutta pituuskasvunsa johdosta eräs valmentaja kutsui hänet koripallojoukkueeseen 13 vuoden ikäisenä, mikä auttoi häntä pysymään erossa hankaluuksista. Mooren äiti sai tietää poikansa koripalloharrastuksesta vasta pari vuotta myöhemmin, kun tämän maine levisi.


title: Jonathan Moore

text: Lukioaikana Moorea valmensi John Wilford, joka Mooren omien sanojen mukaan teki hänestä koripalloilijan. Moore kasvoi kaksimetriseksi, ja hänestä alettiin tehdä korinaluspelaajaa. Moore valitsi collegekseen Furman Universityn, jossa hän omien sanojensa mukaan oppi heittämään. Moore pelasi Furmanissa menestyksekkäästi neljä kautta vuosina 1976–1980 19,6 pisteen ja 10,6 levypallon keskiarvoilla.


title: Jonathan Moore

text: Yliopistouransa jälkeen NBA-seura Detroit Pistons varasi Mooren 64. vuorolla . Moore pelasi NBA:n kesäliigaa Pistonsissa, mutta seura ei tarjonnut hänelle NBA-sopimusta. Tämän jälkeen Moore lähti ulkomaille. Hän pelasi Italiassa Vigevanossa, Ranskassa ja Ecuadorissa, jossa voitti maan mestaruuden.


title: Jonathan Moore

text: Suomeen Moore siirtyi pelaamaan kaudeksi 1983–1984. Yhdysvaltalainen oli aluksi huolestunut Suomen-matkastaan, mutta hänen seuransa Helsingin NMKY pelasi mieluisaa koripalloa, ja Ecuadorin levottoman ajanjakson jälkeen Suomi osoittautui rauhalliseksi maaksi. Moore pelasi joukkueessa yhdessä muun muassa Sakari Pehkosen, Mikko Tannerin ja korintekijä Gerald Leen kanssa, ja voitti heti ensimmäisellä kaudellaan SM-sarjan korikuninkuuden sekä Suomen mestaruuden. Seuranneet kaudet toivat Moorelle toisen Suomen mestaruuden, SM-pronssin ja jälleen SM-kultaa. Tämän jälkeen Moore pelasi yhden kauden Turun NMKY:ssä ja siirtyi Panttereihin, missä voitti Suomen cupin ja saavutti keväällä 1992 SM-hopeaa. Kyseisessä loppuottelusarjassa Helsingin NMKY:tä vastaan Pantterit johti kolmatta ottelua 20 pisteellä, mutta hävisi ottelun ja myöhemmin loppuottelusarjan voitoin 4–2.


title: Jonathan Moore

text: Syksyksi 1993 Moore siirtyi Forssan Alkuun. Kolmen kauden jälkeen hän pelasi Portugalissa CA Queluzin joukkueessa muun muassa Korać cupia ja palasi Suomeen, missä saavutti Kouvojen joukkueessa SM-hopeaa 1998.


title: Jonathan Moore

text: Moorella oli ongelmia jalkojensa kanssa, ja hänellä on oikeassa polvessaan tekonivel. Suomen maajoukkueessa maan kansalaisuuden vuonna 1992 saanut Moore ei koskaan pelannut, kuten Gerald Lee ja Greg Joyner tekivät, koska ei omien sanojensa mukaan tuntenut siihen paloa.


title: Jonathan Moore

text: Moore asuu Helsingissä, Vesalan kaupunginosassa. Hän on opettanut koripalloa maahanmuuttajille ja on toiminut juniorivalmentajana Panttereissa. Mooren poika Marcel Moore on myös pääsarjatason koripalloilija.


title: Kostjantynivka

text: Kostjantynivka (, ) on Itä-Ukrainassa Donetskin alueella sijaitseva kaupunki. Kaupungin halki kulkee Kriboi torets -joki ja rautatie. Aluekeskus Donetskiin on 72 kilometrin matka. Kaupungin asukasluvuksi arvioitiin 77 066 (2013). Kaupungin asukasluku oli vuoden 2013 alkuun mennessä pudonnut 28,4 % neuvostovuosista. Väestönlaskennassa vuonna 1989 asukkaita oli 107 600 ja vuonna 2001 yhä 95 100.


title: Kostjantynivka

text: Kaupungissa sijaitsee myös ympäröivästä maaseudusta koostuvan, 19 160 asukkaan (2013) Kostjantynivkan piirin hallintorakennus. Maaseutupiirin asukasluku oli vähentynyt selvästi hitaammin, eli 10,0 % vuosien 1989 ja 2013 välillä.


title: Kostjantynivka

text: Eräs venäläislähde kuvaa eri nimillä kulkeneen paikkakunnan historiaa vuodesta 1812, Suuri neuvostotietosanakirja puolestaan mainitsee tämän rautatien varrella sijaitsevan taajaman perustamisajankohdaksi vuoden 1870. Kaupungissa on muun muassa metalliteollisuutta, kotiseutumuseo ja rautatieasema.


title: Jalkapallon II divisioonan kausi 1989

text:
Jalkapallon II divisioonan kausi 1989 oli Suomen jalkapallon kolmanneksi korkeimman sarjatason kausi. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat nousivat suoraan I divisioonaan. Kolme viimeistä joukkuetta putosivat suoraan III divisioonaan.
22 maalia
13 maalia
12 maalia
11 maalia
9 maalia


title: Jalkapallon II divisioonan kausi 1989

text:
21 maalia
17 maalia
16 maalia
14 maalia
13 maalia


title: Jalkapallon II divisioonan kausi 1989

text:
20 maalia
16 maalia
12 maalia
11 maalia
10 maalia


title: Gerard Lake

text: Gerard Lake, Laken ensimmäinen varakreivi (27. heinäkuuta 1744 Harrow, Middlesex – 20. helmikuuta 1808 Lontoo) oli brittiläinen kenraali, joka muistetaan parhaiten vuoden 1798 Irlannin kapinan kukistamisesta sekä vuosina 1803–1805 Intiassa johtamistaan sotaretkistä.


title: Gerard Lake

text: Gerard Lake oli kuningas Jaakko I:n sihteerinä 1610-luvulla toimineen Thomas Laken jälkeläinen. Hän osallistui seitsenvuotiseen sotaan, Yhdysvaltain vapaussotaan lordi Charles Cornwallisin komentamissa brittijoukoissa sekä 1793 alkaneisiin Ranskan vallankumoussotiin. Lake nimitettiin Irlantiin sijoitettujen brittijoukkojen komentajaksi huhtikuussa 1798, ja hän sai tehtäväkseen kukistaa hieman myöhemmin puhjenneen kapinan. Hän löi kapinalliset 21. kesäkuuta Vinegar Hillin taistelussa ja – saatuaan Cornwallisin esimiehekseen – pakotti Irlantiin maihinnouseet ranskalaiset antautumaan syyskuun alussa Ballinamuckin taistelun jälkeen.


title: Gerard Lake

text: Vuonna 1800 Lake nimitettiin brittijoukkojen komentajaksi Intiassa ja hän saapui Kalkuttaan heinäkuussa 1801. Hänet ylennettiin 1802 täyden kenraalin arvoon. Lake kunnostautui elokuussa 1803 puhjenneessa sodassa intialaista Maratin valtakuntaa vastaan. Hän valtasi heti syyskuun alussa Gwaliorin maharadža Daulatrao Sindhialta järeän Alygarhin linnakkeen ja viikkoa myöhemmin Delhin. Laken voitot siirsivät Gangesin ja Jumnan väliset alueet Delhi mukaan luettuina brittien valtapiiriin. Lokakuussa 1803 hän osallistui Arthur Wellesleyn alaisuudessa Assayen taisteluun, valtasi lyhyen piirityksen jälkeen Agran, ja löi 1. marraskuuta Sindhian armeijan Laswarin taistelussa. Parlamentti palkitsi hänet seuraavana vuonna päärinarvolla nimellä "Delhin ja Leswarreen paroni". Vuoden 1804 lopussa Lake osallistui Wellesleyn sotaretkeen Indoren maharadža Yashwantrao Holkaria vastaan. Hän voitti Holkarin marraskuussa Farrukhabadin taistelussa, mutta tultuaan itse lyödyksi takaisin Bharatpurissa hän solmi rauhan huhtikuussa 1805. Lakesta tuli 1806 Intian joukkojen ylipäällikkö. Hän palasi Englantiin seuraavana vuonna, jolloin hän sai varakreivin arvon nimellä "Lake of Delhi and of Aston Clinton".


title: Joseph Larmor

text: Sir Joseph Larmor, FRS (11. heinäkuuta 1857 – 19. toukokuuta 1942) oli irlantilainen fyysikko, matemaatikko ja Royal Societyn jäsen. Hän tutki sähköoppia, dynamiikkaa, termodynamiikkaa ja aineen elektroniteoriaa. Hänen huomattavin teoksensa oli vuonna 1900 julkaistu, teoreettista fysiikkaa käsittelevä "Aether and Matter" ("eetteri ja aine").


title: Joseph Larmor

text: Larmor syntyi Belfastissa kauppiaan poikana. Hän opiskeli Royal Belfast Academical Institutionissa, Belfastin yliopistossa ja Cambridgen yliopiston St John’s Collegessa, jossa hän oli Senior Wrangler. Opiskeltuaan fysiikkaa muutaman vuoden Galwayn Queen’s Collegessa hän otti vuonna 1885 vastaan lehtorin toimen Cambridgessä. Vuonna 1903 hänet nimitettiin Cambridgessa matematiikan Lucas-professoriksi, missä virassa hän toimi eläkkeelle siirtymiseensä saakka vuoteen 1932. Hän ei koskaan mennyt naimisiin.


title: Joseph Larmor

text: Larmor esitti, että eetteriä voitaisiin pitää homogeenisena fluidina, täydellisen kokoonpuristumattomana ja elastisena väliaineena. Larmor uskoi, että eetteri oli erillään aineesta. Hän yhdisti teoriaansa lordi Kelvinin pyöriviin gyrostaatteihin perustuvan mallin, jonka mukaan atomit ovat eetterin pyörteitä.


title: Joseph Larmor

text: Samaan aikaan kun Hendrik Lorentzin kehitti eetteriteoriaansa, Larmor keksi hänestä riippumatta Lorentz-muunnoksen ja julkaisi sen aikakauskirjassa "Philosophical Transactions of the Royal Society" vuonna 1897, noin kaksi vuotta ennen kuin Lorentz julkaisi sen ja kahdeksan vuotta ennen Albert Einsteiniä. Larmor ei esittänyt oikeaa lauseketta nopeuden muunnokselle ja nopeuksien yhdistämislaille, jotka myöhemmin keksi Henri Poincaré. Larmor ennusti aikadilataation, ainakin kiertoliikkeessä olevien elektronien osalta, ja osoitti, että pituuskontraktion (FitzGerald-Lorentz-kontraktion) pitäisi esiintyä kappaleilla, joiden atomeja pitävät koossa sähkömagneettiset voimat. Teoksessaan "Aether and Matter" (1900) hän esitti uudestaan Lorentz-muunnoksen, aikadilataation ja pituuskontraktion, joita hän kuitenkaan ei käsitellyt kinemaattisina vaan dynaamisina ilmiöinä. Larmor vastusti Albert Einsteinin suhteellisuusteoriaa, vaikka kannattikin sitä aluksi lyhyen ajan. Hän hylkäsi sekä avaruuden kaareutumisen että yleisen suhteellisuusteorian ja väitti, että absoluuttinen aika on tähtitieteessä oleellinen.


title: Joseph Larmor

text: Larmorin mukaan aine koostui eetterissä liikkuvista alkeishiukkasista. Hänen mukaansa sähkövarauksen sai aikaan tietty hiukkanen, josta hän jo vuonna 1894 käytti nimeä elektroni. Julkaisussaan, jossa aikadilataatio ilmeisesti ennustettiin ensimmäisen kerran, hän kirjoitti: "... yksittäisten elektronien kannalta aika, jossa ne kulkevat tietyn osan liikeradastaan, on lyhempi kuin levossa olevan systeemin kannalta, suhteessa (1 – v/c)" (Larmor 1897).


title: Joseph Larmor

text: Larmor väitti, että sähkövirran muodosti varauksellisten hiukkasten virtaus johteessa, mutta nämä eivät olleet atomin osia. Hän laski, minkä verran säteilyenergiaa kiihtyvässä liikkeessä oleva elektroni lähetti. Spektriviivojen hajaantumisen magneettikentässä hän selitti aiheutuvan elektronien värähtelystä.


title: Joseph Larmor

text: Vuonna 1919 Larmor ehdotti, että auringonpilkut olivat itseään vahvistavia, dynamossa esiintyvien kaltaisia sähkömagneettisia ilmiöitä auringon pinnalla.


title: Joseph Larmor

text: Koska Larmor vastusti ankarasti Irlannin home rule -liikettä, helmikuussa 1911 hän asettui Cambridgen yliopiston edustajaa valittaessa liberaalisen unionistipuolueen ehdokkaaksi Britannian parlamenttivaaleissa ja tuli valituksi. Hän pysyi parlamentin jäsenenä vuoden 1922 vaaleihin saakka, mihin mennessä Irlannin kysymys oli ratkaistu. Siirryttyään eläkkeelle Larmor muutti takaisin Downin kreivikuntaan, Pohjois-Irlantiin.


title: Joseph Larmor

text: Glasgow’n yliopisto myönsi Larmorille kesäkuussa 1901 lakitieten kunniatohtorin ("Legum Doctor", LL.D) arvon.Larmor toimitti George Stokesin, James Thomsonin ja William Thomsonin (lordi Kelvinin) kootut teokset.


title: Heartbleed-haavoittuvuus

text: Heartbleed-haavoittuvuus on 7. huhtikuuta 2014 paljastunut tietoverkkojen OpenSSL-kirjastoja koskeva haavoittuvuus. Aukon virallinen nimi on CVE-2014-0160, mutta se tunnetaan nimellä Heartbleed. Se aiheuttaa verkkopalveluille monia riskejä, koska haavoittuvuuden kautta saattoi vuosien ajan vuotaa sekä palvelun käyttäjien salasanoja ja käyttäjätunnuksia sekä salatun yhteyden luomista varten tarvittava palvelinsertifikaatin salausavain. Hyökkääjä voi tällöin urkkia käyttäjien käyttäjätunnuksia. Haavoittuvuuden koodasi saksalainen Robin Seggelman uutenavuotena 2011.


title: Heartbleed-haavoittuvuus

text: Haavoittuvia OpenSSL-kirjastoja käyttäneistä palveluista on vaihdettava salasanat, mutta vasta sen jälkeen, kun palvelun haavoittuvuus on korjattu. Mahdollisuus palvelinsertifikaatin salausavaimen vuotamiseen aiheuttaa verkkourkintariskin. Suomalaisten käyttämiä tälle haavoittuvuudelle altistuneita palveluja ovat Google, Facebook, Instagram, Pinterest, Tumblr, Yahoo, Amazon.com, Dropbox, GitHub, SoundCloud ja Wikipedia.


title: Heartbleed-haavoittuvuus

text: Haavoittuvuuden löysivät samanaikaisesti oululaisen tietoturvayhtiö Codenomiconin tutkijat Riku, Antti ja Matti sekä Google Securityn tutkija Neel Mehta. Löytäjät myös tuotteistivat haavoittuvuuden luomalla sille nimen ja logon.


title: Heartbleed-haavoittuvuus

text: Tunnetuimmat verkkopalvelut korjasivat haavoittuvuuden melko pian, mutta vähemmän käytetyissä oli monia, jotka eivät tehneet korjausta. Tietoturvayritys Errata Security löysi alun perin 600 000 Hearthbleed-haavoittunutta palvelinta. Kuukausi myöhemmin haavoittuvuus oli 300 000 koneessa, eikä määrä enää jatkossa olennaisesti vähentynyt. Arvellaan, että Heartbleed häviää vasta vähitellen seuraavan vuosikymmenen aikana, sitä mukaa kun vanhoja palvelimia vaihdetaan uusiin.


title: Mary Barra

text: Mary Teresa Barra (o.s. Makela, s. 24. joulukuuta 1961, Detroit) on yhdysvaltalainen yritysjohtaja, joka on ollut General Motorsin toimitusjohtajana 15. tammikuuta 2014 lähtien. Tammikuussa 2016 hänestä tuli myös yhtiön hallituksen puheenjohtaja.


title: Mary Barra

text: Mary Barran sukujuuret ovat satakuntalaisessa Köyliön kunnassa olevassa Kankaanpään kylässä. 1900-luvun alussa köyliöläinen torpparin poika Viktor Mäkelä muutti Yhdysvaltoihin. Siellä hän meni naimisiin Teuvalta kotoisin olevan Maria Luoman kanssa. He asuivat Minnesotassa olevassa pienessä Mountain Ironin kaivoskaupungissa. He saivat kolme lasta: kaksi tyttöä ja pojan. Pojan nimi oli Reino, mutta häntä alettiin kutsua nimellä Ray. Ray meni toisen polven amerikansuomalaisen Eva Pyykkösen kanssa naimisiin. He saivat 1961 Mary-tyttären. Ray työskenteli 40 vuotta Pontiacin autotehtaalla Detroitin alueella, ja perhe asui Waterfordin esikaupungissa. Barra osaa jonkin verran suomea, jonka hän on oppinut kotona isältään.


title: Mary Barra

text: Mary Barra aloitti sähköinsinöörin opinnot General Motorsin opistossa, joka tunnetaan nykyään nimellä Kettering University (B.Sc.-tutkinto). Opintoihin kuului paljon työharjoittelua, ja hän olikin jo 18-vuotiaana ensimmäisen kerran General Motorsin palkkalistoilla. Opistossa hän tutustui myös tulevaan aviomieheensä. Tämän jälkeen hän suoritti MBA-tutkinnon Stanfordin yliopistossa.


title: Mary Barra

text: Barran urakehitys on ollut General Motorsissa nopeaa. Vuonna 2008 hänet valittiin johtamaan konsernin tuotantotekniikkaa, ja vuonna 2011 hänestä tuli maailmanlaajuisen tuotekehityksen johtaja. Vuonna 2014 Mary Barrasta tuli General Motorsin toimitusjohtaja ja tammikuussa 2016 myös hallituksen puheenjohtaja. Hän on keskittynyt yhtiön kannattavuuden parantamiseen. Yhtiö onkin vetäytynyt heikoimmin kannattavista vientimaistaan ja on suuntautumassa uudelleen. Liikevaihto nousi yli 9 prosenttia vuonna 2016. Barra on kertonut yhtiön siirtyvän kohti täyssähköautoja. Barra on noussut myös Disneyn hallituksen jäseneksi.


title: Mary Barra

text: Barra on noussut erittäin korkealle hänen vaikutusvaltaansa arvioivilla listoilla. Forbes sijoitti hänet vuoden 2017 maailman vaikutusvaltaisimpien naisten listallaan sijalle 5. Talousjulkaisu Fortune arvioi hänet samana vuonna kaikkein vaikutusvaltaisimmaksi naispuoliseksi yritysjohtajaksi Yhdysvaltain talouselämässä.


title: Mary Barra

text: Barra on naimisissa ja hänellä on kaksi lasta.


title: Marzemino

text: Marzemino (myös "Berzamino", "Berzemino" tai muun muassa "Balsamina nera") on viinirypälelajike. Se on italialainen alkuperäislajike, jota viljellään maassa laajalti, mutta erityisesti koillisilla alueilla Trentino-Etelä-Tirolissa, Lombardiassa ja Venetossa. Levinneisyydestään huolimatta lajike on suhteellisen harvinainen: sitä viljellään vain noin 10 neliökilometrin alueella. Marzemino-rypäle kypsyy myöhään ja on sen vuoksi altis hometaudeille.


title: Marzemino

text: Italian lisäksi Marzemino-rypälettä viljellään myös muualla niin Vanhassa kuin Uudessakin maailmassa. Nimellä on viitisenkymmentä synonyymiä. Viinin valmistuksen lisäksi rypäleitä syödään sellaisenaan pöytärypäleenä.


title: Marzemino

text:
Rypälettä käytetään kymmenissä italialaisissa laatuviineissä, useimmiten sekoitettuna muihin rypäleisiin. Marzeminoa sisältäviä viinejä löytyy seuraavista DOC- tai DOCG-luokitelluista viineistä:
Lombardiassa Marzeminoa käytetään lähes pelkästään sekoitettuna Barbera-, Sangiovese- tai Merlot-rypäleisiin.


title: Kampusradio

text:
Kampusradio on radiokanava, jota ylläpitävät oppilaitoksen opiskelijat. Yleensä ohjelmasisältö on opiskelijoiden omaa tuotantoa, mutta mukana voi olla myös alueen muita toimijoita. Kampusradioiden toiminta voi olla osa opintoja tai sen tarkoituksena on olla vaihtoehto kaupalliselle tai yleisradiotoiminnalle.
Kampusradioita yhdistää ympäri maailmaa tavoite tukea musiikin tekijöitä joiden tuotanto ei vielä ole kaupallisia hittejä. Kampusradioiden ohjelmisto ei ole nykyisten kaupallisten formaattiradioiden tapaan tiukasti säänneltyä, joten tämä antaa mahdollisuuden tarjota soittoaikaa uusille nouseville ja erityisesti paikallisille kyvyille. Tästä syystä kampusradiot ovatkin olleet vuosikymmenten varrella mukana uusien musiikkisuuntausten nostamisessa laajempaan tunnettuuteen. Tällaisia kampusradioiden tukemia genrejä ovat olleet mm. punk, new wave, indie ja hiphop jo paljon ennen kuin niistä tuli valtavirtamusiikkia.


title: Kampusradio

text: Kampusradioiden ohjelmasisältö on vaihtelevaa sisältäen usein uutisia, urheilua, puheohjelmaa ja musiikkia. Kampusradioiden ohjelmatarjontaa voidaan hyvin kuvata sanoilla luova ja vapaamuotoinen. Esiin nostetaan opiskelijoita kiinnostavia ajankohtaisia asioita ja kritiikki opiskelijoiden asemaa heikentäviin muutoksiin on yleistä. Maailmalla kampusradiot ovat usein suosittuja tiedonjakajia myös oppilaitosyhteisön ulkopuolella ja niitä pidetään valtamedioiden vaihtoehtona.


title: Kampusradio

text: Suomessa kampusradiotoiminta on vielä lapsenkengissä. Ainoa ympäriviikkoista ja vuotista lähetystoimintaa harrastava kampusradioasema on Lahden ammattikorkeakoulun radioasema LiMu Radio. Muita opiskelijavoimin toimivia radioasemia ovat mm. oululainen RattoRadio, tamperelainen Rakkauden Wappuradio ja Otaniemessä toimiva Radiodiodi, jotka ovat vappuradioita sekä Radio Säteily Rovaniemeltä joka sekin toimii vain muutaman viikon vuodessa.


title: Kampusradio

text:
LiMu Radio
Rattoradio
Radio Säteily
Rakkauden wappuradio
Radiodiodi


title: Jengi (elokuva)

text: Jengi on Åke Lindmanin ohjaama suomalainen elokuva vuodelta 1963. Elokuvan aiheena on nuorten maaltamuutto ja jengiytyminen. Päähenkilöt Eeva ja Paavo asuvat naapuripitäjissä ja tapaavat toisensa lavatansseissa. He ovat kyllästyneet maaseudun pieniin ympyröihin ja muuttavat tahoillaan Helsinkiin, missä he kohtaavat toisensa uudestaan. Rakkaus syttyy. Eeva ja Paavo kohtaavat ongelmia työpaikkojen, yöpaikkojen ja asuntojen suhteen. Heidän lähin viiteryhmänsä kaupungissa on heidän työkavereistaan ja näiden ystävistä koostuva jengi, jonka toiminta liikkuu laillisuuden rajoilla ja välillä ylittää sen.


title: Jengi (elokuva)

text: Alkuperäiskäsikirjoituksessa elokuvan nimi oli "Ota minut nuorena", mutta Elokuvatarkastamo ei hyväksynyt sitä, joten elokuva sai nimekseen "Jengi". Mainonnassa tätä hyödynnettiin tehokkaasti. Elokuvalle määrättiin kymmenen prosentin vero, johon tuottaja yritti muutosta viemällä valituksen aina korkeimpaan hallinto-oikeuteen asti. Väkivaltaisia ja seksikohtauksia leikattiin pois kuusi minuuttia. Ikärajaksi tuli 16, vaikka tuotantoyhtiö olisi halunnut 18 vuoden ikärajan. Elokuva sai katsojia vuoden toiseksi eniten, ja se myytiin Ruotsiin ja Saksaan.


title: Jengi (elokuva)

text: Elokuvan päähenkilöt Eeva Raittinen ja Paavo Korpela tutustuvat toisiinsa lavatansseissa. Kumpikin on kyllästynyt maalaiselämään. Paavo muuttaa Helsinkiin ja saa työpaikan rakennusmiehenä. Myös Eeva muuttaa Helsinkiin ja saa alkuvaikeuksien jälkeen paikan baarista. Työtoverinsa Pirjon kanssa Eeva tutustuu Paavon työkavereihin. Hän päätyy bileisiin epämääräiseen paikkaan; siellä hän tapaa myös Paavon ja tanssii tämän kanssa. Paavon työporukan johtajahahmo Kale tulee mustasukkaiseksi ja tympääntynyt Eeva häipyy bileistä. Yksin yössä hän joutuu vaaratilanteisiin ja päätyy putkaan.


title: Jengi (elokuva)

text: Paavo asuu työkaverinsa Tildan alivuokralaisena. Eräänä iltana sekä Paavon että Eevan kaverit ovat kokoontuneet baariin, jossa Eeva työskentelee tarjoilijana. Jengi lähtee Paavo ja Eeva mukanaan hurjastelemaan Kalen autolla. Matkalla sattuu väkivaltaisia tilanteita. Illan edetessä porukkaa päätyy eräälle saarelle ja pistää bailut pystyyn. Pipsa antaa rohkeahkon tanssiesityksen. Paavo ja Eeva erkanevat jengistä vaivihkaa. He palaavat kaupunkiin ja menevät yöksi matkustajakotiin, jossa he ottavat ajan tavan mukaisesti eri huoneet. He eivät kuitenkaan malta olla toisistaan erossa. Samaan aikaan poliisi on tekemässä tarkastusta ja yhyttää nuoret lähes itseteosta: on ilmiselvää, että Eevan huoneessa on suoritettu yhdyntä, joten Eeva ja Paavo joutuvat lähtemään matkustajakodista. He päätyvät Tildan luokse, joka suostuu ottamaan Eevan yöksi hoiviinsa, kunhan tämä vain ei nuku Paavon kanssa samassa huoneessa.


title: Jengi (elokuva)

text: Seuraavana iltana jengi lähtee merelle. Veneessä kehittyy riitaa naisista ja moottori sammuu. Jengiläisten marinaan kyllästynyt laskuhumalainen Kale valittaa, että hänen täytyy aina vastata kaikesta. Samassa rahtilaiva törmää veneeseen, joka tuhoutuu täysin. Katsojalle jätetään epäselväksi, ketkä selviävät onnettomuudesta. Hypätään ajassa vuosi eteenpäin. Eeva saapuu Paavon vanhempien luo lapsi sylissään. Lapsen isä on Paavo, joka ennen kuolemaansa on neuvonut Eevaa kääntymään maaseudulla asuvien vanhempiensa puoleen. Ilmiselvästi Eeva ja vauva ovat tulleet pysyvästi, mistä Paavon vanhemmat ovat onnellisia.


title: Jengi (elokuva)

text: Kriitikot teilasivat "Jengin" epärealistiseksi. Uuden Suomen Heikki Eteläpää tuomitsi käsikirjoituksen "tökeröksi", Aamulehden Erkka Lehtola määritteli teoksen "roskafilmiksi". Helsingin Sanomien Paula Talaskivi kehui kuvausta "tehokkaaksi" ja nosti esiin Angerkosken, Spjutin ja nuorten miesnäyttelijöiden vahvat roolityöt. Hänen mielestään "Jengissä" oli aineksia, joita ei kuitenkaan osattu hyödyntää. Elokuva-Aitan Kirsi Jaantila kiitteli nuoren Tarja Nurmen suoritusta, mutta katsoi, että Esko Salminen "häpesi" ja "aristeli" omaa rooliaan.


title: Jengi (elokuva)

text: "Jengi" esitettiin televisiossa vuonna 1992. Tuolloiset kriitikot eivät myöskään lämmenneet elokuvalle, vaan pitivät sitä huonona. Harri Moilanen (Kansan Uutiset 30.1.1992) kirjoitti: "Tuntuu, että ainoastaan hyväntahtoisella ironialla varustetun katsojan kannattaa suunnistaa Jengin pariin. Lauri Jauhiaisen ja Olavi Karun käsikirjoitus on näet maalaisliittolaisessa moralismissaan sellainen pommi, että sen epäuskottavuus oli jo 60-luvun alussa selviö." Vuonna 2007 Elokuvauutiset.fi arvioi Esko Salmisen ja Ville-Veikko Salmisen roolityöt "heikoiksi" ja tyrmäsi Liana Kaarinan suorituksen suorastaan pohjanoteeraukseksi. Kuten aiemmat kriitikot, myös Elokuvauutisten kriitikko piti Tuomen kuvausta onnistuneena.


title: Jengi (elokuva)

text: "Jengi" oli Lindmanin neljäs elokuvaohjaus. Käsikirjoitusta lyhennettiin sekä kuvaus- että leikkausvaiheessa, jolloin lopullisesta versioista jäivät pois muun muassa Ture Juntun, Vilho Ruuskasen ja Yrjö Tähtelän roolityöt.


title: Jengi (elokuva)

text: Televisiossa "Jengi" nähtiin ensi kerran 8. syyskuuta 1973. Finnkino Oy on julkaissut "Jengin" DVD:nä.


title: LiMu Radio

text: LiMu Radio on Lahden ammattikorkeakoulun opiskelijoiden ympärivuotista lähetystoimintaa tuottava internet-radiokanava. LiMu Radion nimi viittaa hieman harhaanjohtavasti alkoholittomiin virvokkeisiin, mutta nimen etymologia juontaa juurensa lahtelaiseen jo perinneherkun statuksen ansainneeseen grilliruokaan - lihamukiin. Nimi lyhennettiin Lihamuki Radiosta muotoon LiMu Radio.


title: LiMu Radio

text: Mukana toiminnassa on tällä hetkellä tekniikan, muotoilun ja liiketalouden opiskelijoita. Radiotoiminta ei ole opintoihin kuuluvaa, vaan sitä tehdään vapaaehtoispohjalta. LiMu Radion ensilähetys toteutettiin 26.4.2013, jolloin lainalaittein erittäin epäergonomisessa ja ilmastoimattomassa varastokomerossa tehtiin lahtelaisen kampusradiotoiminnan historiaa.


title: LiMu Radio

text: Radio on alkuvaiheessa herättänyt kiinnostusta myös perinteisten radioasemien suunnalta. Alkuvaiheen suunnittelussa oli mukana mm. lahtelaiset pitkän linjan radiopersoonat Tapani Ripatti ja Joni Heinonen. LiMu Radio on tarjonnut ohjelma-aikaa myös näille kokeneemmille ammattilaisille ja yhteistyö näyttää jatkuvan myös näissä merkeissä.


title: LiMu Radio

text: Radioaseman toimintaa voisi kuvata sanoilla innostuneisuus, itse tekeminen, monipuolisuus ja anarkia. Lähetyksissä käsitellään herkkiä aiheita, kuten muutoksia suomalaisessa ja lahtelaisessa opiskelijapolitiikassa sekä viimeisimpiä urheilusankareidemme töppäyksiä. Mukana on myös ihmettelyä yleisesti lahtelaisista ilmiöistä. Kanava toimii monikansallisena äänitorvena, sillä toimittajakuntaan on liittynyt myös Lahdessa opiskelevia opiskelijoita mm. Venäjältä sekä Pakistanista.


title: LiMu Radio

text: Lyhyestä olemassaoloajastaan huolimatta LiMu Radio on saanut kansainvälistä näkyvyyttä osallistumalla ensimmäisenä suomalaisena kampusradioasemana College Radio Day -tapahtumaan. Tapahtuman merkittävyyttä kuvasi se, että se sai osaakseen mm. presidentti Barack Obaman huomion.


title: LiMu Radio

text: Keväällä 2014 LiMu Radio osallistui Suomen edustajana World Radio Challenge -tapahtumaan. Tavoitteena tässä tapahtumassa oli tehdä virallinen Guinnessin hyväksymä maailman ennätys kategoriassa Longest marathon for a radio talk show - team. Maailmanennätys jäi LiMu Radiolta tekemättä, mutta tämän hetkinen suomenennätys on lahtelaisten opiskelijoiden Asad Ali, Suzana Bincl, Lauri Kivijärvi ja Miika Mäkitalo hallussa. Tämän hetken suomen ennätys on 60 tuntia.


title: Aukkojen kreationismi

text: Aukkojen kreationismi eli aukkoteoria (tunnetaan myös nimellä turmellus-ennalleenpalautus -teoria) on kreationistinen teoria, joka on esitetty Raamatun luomiskertomuksen yhteensovittamiseksi tieteellisten todisteiden kanssa, jotka osoittavat Maan olevan paljon vanhempi kuin Raamatun perusteella on laskettavissa. Aukkoteorian mukaan luomiskertomuksen kahden ensimmäisen jakeen välissä on "aukko" eli pitkä aikaväli, jonka tapahtumista siinä ei kerrota. Tämä aikaväli oletetaan niin pitkäksi, että siihen mahtuvat kaikki menneet geologiset aikakaudet. Aukkoteorian mukaan Ensimmäisen Mooseksen kirjan kaksi ensimmäistä jaetta olisi siis ymmärrettävä tähän tapaan: Alussa Jumala loi taivaan ja maan, mutta (paljon myöhemmin) Maa tuli autioksi ja tyhjäksi. Näin ollen aukkoteoria kuuluu Vanhan maan kreationismina tunnettujen käsitysten joukkoon, mutta ei hyväksy selitystä, jonka mukaan luomiskertomuksen "päivät" tarkoittaisivat pitkiä, tuhansien tai jopa miljoonien vuosien pituisia ajanjaksoja.


title: Aukkojen kreationismi

text: Aukkoteoria sai 1700-luvun lopulla ja 1800-luvun alkupuolella osakseen kasvavaa suosiota, koska tuolloin uusi tiede, geologia, oli osoittanut Maan olevan paljon vanhempi kuin mihin Ensimmäinen Mooseksen kirja kirjaimellisesti ymmärrettynä ja siihen perustuva tulvageologia viittasivat. Aukkoteoria teki geologeille, joista enemmistö oli uskovia, mahdolliseksi sovittaa raamatullinen usko ja tieteen tulokset yhteen. Luonnollisen teologian oppien mukaisesti tiedettä pidettiin tuolloin toisena ilmoituksena, sillä Jumalan sanan katsottiin ilmenevän, paitsi pyhissä kirjoituksissa, myös luonnossa siten etteivät nämä voineet olla ristiriidassa keskenään.


title: Aukkojen kreationismi

text: Aukkojen kreationismin teki tunnetuksi varsinkin Thomas Chalmers, Edinburghin yliopiston professori ja Skotlannin vapaakirkon perustaja, jonka mukaan teorian oli ensimmäisenä esittänyt jo 1600-luvulla arminiolainen teologi Simon Episcopius. Muita teorian varhaisia kannattajia olivat Oxfordin yliopiston geologian professori William Buckland, Sharon Turner ja Edward Hitchcock.


title: Aukkojen kreationismi

text: Teoria sai osakseen laajaa huomiota, kun "toista luomistyötä" käsiteltiin vuonna 1917 julkaistun Scofield Reference Bible -nimiseen raamattupainokseen liitetyissä selittävissä huomautuksissa.


title: Aukkojen kreationismi

text:
Vuonna 1954, muutamaa vuotta ennen kuin eräissä piireissä uudelleen suosituksi tullut nuoren maan kreationismi ja siihen perustuva tulvageologia jättivät aukkojen kreationismin varjoonsa, vaikutusvaltainen evankelinen teologi Bernard Ramm kirjoitti teoksessaan "The Christian View of Science and Scripture":
"Aukkoteoriasta on tullut kaikkialla hyperortodoksisissa piireissä standarditulkinta, joka esiintyy lukemattomissa kirjoissa, kirjasissa, raamattukursseilla ja aikakauslehtien artikkeleissa. Itse asiassa siitä on tullut niin joillekuille niin pyhä ja loukkaamaton, että sen kyseenalaistaminen merkistsee samaa kuin pyhien kirjoitusten muutteleminen tai modernististen taipumusten julistaminen".


title: Aukkojen kreationismi

text: Suomessa aukkojen kreationismia on kannattanut muun muassa teologian tohtori ja arkeologi Aapeli Saarisalo.


title: Aukkojen kreationismi

text: Aukkoteoriaan on harvoin viitattu kaunokirjallisuudessa tai viihteessä. Kuitenkin Jon Snyderin romaani "End of the Beginning", jossa kuvataan enkelirotua ja sen ahdinkoa ennen Aadamin luomista, on osaltaan tehnyt sen tunnetuksi myös populaarikulttuurin piirissä.


title: Aukkojen kreationismi

text: Rammin kirja vaikutti osaltaan kreationismin erään toisen muunnelman, progressiivisen kreationismin, muotoutumiseen. Se tuli suosituksi yhdysvaltalaisten kristittyjen tiedemiesten järjestön, American Scientific Affilationin, konservatiivisempien jäsenten keskuudessa, kun taas saman järjestön modernistisempi siipi suosii teististä evoluutiota.


title: Aukkojen kreationismi

text: Progressiivista kreationismia ovat kannattaneet muun muassa Oral Roberts, Cyrus I. Scofield, Harry Rimmer, Jimmy Swaggart, G. H. Pember, L. Allen Higley, Arthur Pink, Peter Ruckman, Finis Jennings Dake, Chuck Missler, E. W. Bullinger, Donald Grey Barnhouse ja Clarence Larkin.


title: Aukkojen kreationismi

text: Jotkut autkkoteorian kannattajat saattavat uskoa, että tiede on todistanut epäilyksettömästi Maan olevan paljon vanhempi kuin päädytään esimerkiksi laskemalla Raamatun patriarkkojen iät yhteen ja vertaamalla tulosta maallisista historiallisista lähteistä saatuihin tietoihin, kuten esimerkiksi James Ussher menetteli 1600-luvulla kehittäessään tunnetun kronologiansa.


title: Aukkojen kreationismi

text: Aukkoteorian kannattajat näkevät sen suovan mahdollisuuden pitää sekä Raamatun luomiskertomusta että geologisia tutkimustuloksia pätevinä. Heidän mukaansa monet Maan ikää ja menneisyyttä koskevat tosiasiat on Ensimmäisessä Mooseksen kirjassa jätetty mainitsematta ja kirjan ensimmäisen luvun 1. jakeessa tarkoitetun ensimmäisen luomisen ja seuraavissa jakeissa 2-31 kuvatun toisen luomisen välillä on saattanut kulua hyvinkin pitkä aika, jonka pituutta ei tiedetä. Täten he voivat myöntää oikeiksi nykyisen tieteen käsitykset esimerkiksi Maan iästä, maailmankaikkeuden iästä, dinosauruksista, fossiileista, jääkausista, geologisista aikakausista ja geologisista muodostumista ja samalla selittää, etteivät ne ole ristiriidassa heidän uskonsa ja kirjaimellisen raamatuntulkintansa kanssa.


title: Aukkojen kreationismi

text: Ensimmäisessä Mooseksen kirjassa ei kerrota mitään aukkoteorian olettaman aikavälin tapahtumista, mutta teorian kannattajat ovat tulkinneet eräiden Raamatun muiden kirjojen kohtien viittaavan niihin ja samalla tukevan teoriaa. Lisäksi sen tueksi on esitetty kielitieteellisiä huomioita Raamatun heprealaisesta alkutekstistä. Joitakin seikkoja, joihin on kiinnitetty huomiota, ovat seuraavat:


title: Hurri (kieli)

text: Hurri on yleisnimitys jo kauan sitten kadonneelle, Lähi-idässä puhutulle hurrilaisen kansan kielelle. Hurrilaisten uskotaan tulleen Armenian vuoristosta ja levittäytyneen kaakkoiseen Anatoliaan ja pohjoiseen Mesopotamiaan toisen esikristillisen vuosituhannen alussa. Hurrin kieli oli pääosin hävinnyt jo tuhat vuotta ennen ajanlaskun alkua.


title: Hurri (kieli)

text: Hurri ja sen myöhempi sukulaiskieli urartu muodostavat oman kielikuntansa, hurrilaiset kielet, johon ei kuulu muita tunnettuja kieliä. Niiden ei ole voitu osoittaa olevan sukua indoeurooppalaisille, seemiläisille tai millekään muillekaan tunnetuille kielille.


title: Kushinagar

text: Kushinagar on kylä Intiassa Uttar Pradeshin osavaltiossa 90 kilometrin päässä Nepalin rajasta. Se on tärkeä buddhalainen pyhiinvaelluspaikka, jossa Siddhartha Gautama saavutti nirvanan sen jälkeen kun hänen ruumiinsa oli kuollut noin vuonna 483 eaa.


title: Kushinagar

text: Kushinagar oli asumaton ja raunioina yli 500 vuotta ennen kuin englantilaiset löysivät paikan uudelleen 1800-luvun puolivälissä.


title: Kushinagar

text: Kushinagarissa asuu 17 983 asukasta (vuonna 2011).


title: Kushinagar

text: Kushinagarin aluehallinnon internetsivut


title: Nuori Irlanti

text: Nuori Irlanti () oli Irlannissa 1840-luvulla toiminut nationalistinen liike. Sen perusti joukko nuoren polven älykköjä, jotka olivat ryhmittyneet "The Nation" -nimisen lehden ympärille. Ryhmän johtajiin kuuluivat lehden keskeisimmät kirjoittajat Charles Gavan Duffy, Thomas Davis ja John Blake Dillon. Nuoren Irlannin liike omistautui Irlannin historian tutkimiselle ja iirin kielen elvyttämiselle. Sen tavoitteena oli kuitenkin Irlannin itsenäisyyden saavuttaminen. Liikkeen radikaalisiipi ryhtyi vuonna 1848 epäonnistuneeseen kapinayritykseen, joka tuhosi koko liikkeen.


title: Nuori Irlanti

text: "The Nation" -lehden perustivat vuonna nuoret toimittajat 1842 Duffy ja Davis, joista ensinmainittu oli katolinen ja jälkimmäinen protestantti. Lehti oli alkujaan osa Daniel O’Connellin johtamaa niin sanottua repeal-liikettä, joka tähtäsi Irlannin ja Ison-Britannian unionin kumoamiseen. O’Connellin taivuttua brittiviranomaisten vaatimuksiin Clontarfissa vuonna 1843 nuoret kuitenkin pettyivät hänen varovaisuuteensa. Katolinen ja väkivaltaa vastustanut O’Connell tukijoineen syytti "The Nationia" sekularismin tukemisesta ja O’Connellin politiikan vaarantamisesta liian hyökkäävällä esiintymisellä. Davisin kuoltua vuonna 1846 nuoren Irlannin ryhmä irtautui O’Connellin Repeal Association -järjestöstä, sillä vaikka he eivät vastustaneetkaan O’Connellin poliittista strategiaa, he eivät hyväksyneet periaatteellista kieltäytymistä poliittisesta väkivallasta. Repeal Associationin kilpailijaksi he perustivat vuoden 1847 alussa Irlannin konfederaatio -nimisen liikkeen, joka käytännössä ajoi samanlaista rauhanomaista politiikkaa. Tukijakseen se sai vaikutusvaltaisen parlamenttiedustaja William Smith O’Brienin.


title: Nuori Irlanti

text: Suuren nälänhädän koetellessa Irlantia John Mitchelin johtama radikaalisiipi alkoi irtautua Nuoren Irlannin liikkeestä vuoden 1848 alussa. Ranskassa samana vuonna puhjennut helmikuun vallankumous sai kuitenkin myös liikkeen maltilliset johtajat tilapäisesti radikalisoitumaan. Jyrkkien esiintymisten seurauksena John Russellin johtama Ison-Britannian hallitus päätti kesäkuussa 1848 pidätyttää Irlannin konfederaation johtajat, jolloin O’Brien ryhtyi vastentahtoisesti johtamaan kapinaa. Vaatimattomaksi jäänyt aseellinen kansannousu Tipperaryssa kukistettiin viikossa. Liikkeen johtajat vangittiin ja tuomittiin kuolemaan, joskin tuomiot muutettiin karkotuksiksi Tasmaniaan. Myöhemmin O’Brien ja eräät muut päästettiin palaamaan Irlantiin.


title: Jalkapallon II divisioonan kausi 1991

text: Jalkapallon II divisioonan kausi 1991 oli Suomen jalkapallon kolmanneksi korkeimman sarjatason kausi. Kausi pelattiin kolmessa 12 joukkueen lohkossa kaksinkertaisena sarjana. Lohkovoittajat nousivat suoraan I divisioonaan. Kolme viimeistä joukkuetta putosivat suoraan III divisioonaan.


title: Pultuskin taistelu

text: Pułtuskin taistelu (), () taisteltiin talvisissa olosuhteissa mutta leudon syksyn takia maasto ja tiestö olivat erittäin huonossa kunnossa. Pułtuskin taistelu ratkaisi Napoleonin etenemisen Puolassa. Pułtusk sijaitsee Puolassa Narew-joen varrella noin 70 pohjoiseen Varsovasta.


title: Pultuskin taistelu

text: Puola-Liettua jaettiin Puolan kolmannessa jaossa ja pohjoisosat siirtyivät Preussin alaisuuteen. Preussi liittyi vuonna 1806 Napoleonin vastaiseen Neljänteen liittokuntaan. Samana vuonna Preussi luhistui sotilaallisesti ja moraalisesti Jena–Auerstedtin taistelussa 14. lokakuuta (J: 2. lokakuuta). Napoleon eteni itään valloittaen Puolaa. Venäjä lähti taistelemaan Napoleonia vastaan ja Preussin jäljellä oleva armeija tuki venäläisiä.


title: Pultuskin taistelu

text: Napoleon saapui Varsovaan 19. joulukuuta 1806 (J: 7. joulukuuta). Venäläisten joukkoja komensi vanha ja sairas Kenraalisotamarsalkka Mihail Kamenski. Venäjän 1. Armeijan noin 55 000 – 68 000 miestä komensi ratsuväen kenraali Levin Benningsen. Armeija oli joutunut vetäytymään Veiksel -joelta Wkra -joelle tarkoituksenaan yhdistyä jalkaväenkenraali Buxhoevdenin 37 000 miehen vahvuisen 2. Armeijan kanssa, joka ei kuitenkaan ehtinyt taisteluihin mukaan.


title: Pultuskin taistelu

text: Joulukuun alussa Kamenski yritti päästä takaisin Veiksel-joelle. Ranskalaiset onnistuivat kuitenkin ylittämään Veikselin ja sen sivujoen Narewin suulla olevan Modlin linnoituksen ja kohdalla tekemällä sen puolustusasemaksi. Kun vielä preussilaisten joukkojen kenraalimajuri L'Estocq epäonnistui valloittamaan Toruńin, Benningsen antoi vetäytymiskäskyn sekä käskyn asettua puolustukseen Wkra -joelle .


title: Pultuskin taistelu

text: Napoleon uskoi venäläisten nyt vetäytyvän ja käski Toruńin ja Varsovan välillä olevien armeijakuntiensa hyökätä eri puolilla venäläisten kimppuun. Ranskan marsalkka Murat sai johdettavakseen Davoutin III Armeijakunnan, Augereaun VII Armeijakunnan, Lannesin V Armeijakunnan ja Muratin 1. reserviratsuarmeijakunnan. Heidän tavoiteensa oli Pułtusk. Samanaikaiseti Neyn VI Armeijakunnan, Bernadotten 1. Armeijakunnan sekä Bessièresin 2. reserviratsuväkiarmeijakunnan tavoitteena oli iskeä venäläisten oikeaa sivustaan. Soultin 4. Armeijakunta yhdisti armeijan molemmat sivustat keskeltä.


title: Pultuskin taistelu

text: Ennen Pultuskin ja Golyminin taisteluita tapahtuivat seuraavat yhteenotot:Kamenski pelkäsi joutuvansa saarretuksi ja käski aloittaa vetäytymisen Ostrołękaan. Benningsen vastusti esimiehensä käskyä ja asettui puolustukseen 26. joulukuuta (J: 14. joulukuuta) 1806 Pułtuskiin. Sattuman oikusta taisteltiin Pułtuskin taistelu ja 20 kilometriä luoteeseen Pultuskista Golyminin taistelu samana päivänä.


title: Pultuskin taistelu

text: Leuto syksyinen sää oli kestänyt poikkeuksellisen pitkään. Lisäksi vuodenajalle tavanomaisen kylmyyden ja pakkasen oli lauhduttanut suojasääpäivät. Molempien taistelevien osapuolien taktiset liikkeet ja huolto olivat hankalia suorittaa. Erityisesti ranskalaiset hyökkäävänä osapuolena olivat vaikeuksissa tykistönsä kanssa. Ranskan marsalkka Davout kuvasi kuinka he pystyivät etenemään vain 4 kkilometriä kahden tunnin aikana.


title: Pultuskin taistelu

text: Pułtusk on Narew joen länsipuolella alavassa maastossa. Kaupungista lähtee 5 tietä; pohjoisen menevä tie johtaa Makowiin ja Ostrołękaan, luoteeseen menevä tie vie Golyminiin, lounainen tie johtaa Nasielskiin ja eteläinen Varsovaan. Kaupungin kohdalla olevan siltojen kautta päästään itäiselle tielle, joka johtaa Wyszkowiin.


title: Pultuskin taistelu

text: Pohjoiseen ja länteen on maasto avointa. Lännessä on harjualue, josta maasto laskeutuu voimakkaasti sillalle. Harjualueella on myös poikittainen syvänne. Taistelualueen keskusta on tasaista ja avointa maastoa. Lounaspuolella on Mosinin kylän kohdalla tiheä metsikkö.,


title: Pultuskin taistelu

text:
Bennigsen ryhmitti joukkonsa Pułtusk-Gołymin tien suuntaisesti kolmeen linjaan. Ensimmäisessä linjassa oli 21 pataljoonaa ja niiden edessä tykistö, toisessa linjassa oli 18 pataljoonaa ja kolmannessa vain 5 pataljoonaa. Ryhmityksen vasemmalla sivustalla oli Narew-joen ylittävä silta ja Pułtuskin kaupunki. Vasenta sivustaa komensi kenraalimajuri Karl Gustav Baggovut 10:llä jalkaväkipataljoonalla, 2:lla eskadroonalla rakuunoita, 600 kasakalla sekä yhdellä tykistöpatterilla. Oikea sivusta oli Mosinin metsässä ja sivustaa komensi kenraalimajuri Michael Barclay de Tolly. Hänellä oli 3 jalkaväkipataljoonaa, ratsuväkirykmentti sekä tykistöpatteri. Ryhmitysten keskivaiheilla oli 28 ratsuväkieskadroonaa linkitettynä kumpaanikin sivustaan ja näiden edessä oli kasakkarykmentti.
Ranskan marsalkka Lannesilla oli käsky ylittää Narew-joki Pułtuskin kohdalla. Lannesilla ei ollut käsitystä edessä olevan vihollisen voimasta. Lannes oli yöpynyt viisi kilometriä lounaaseen Pułtuskista nykyisessä Winniczkan kylässä. Hänen armeijakuntansa lähti liikkeelle taistelupäivän aamuna noin klo 07.00, mutta tiestön heikon kunnon takia joukot tulivat taistelualueelle vasta noin klo 10.00 ja he välittömästi ajoivat kasakat venäläisten linjojen taakse. Maasto suojasi venäläisten ryhmitystä ja Lannes pystyi näkemään vain venäläisten etummaiset asemat äärimmäisenä oikealla ja vasemmalla sekä ratsuväen näiden keskellä.


title: Pultuskin taistelu

text: Lannes ryhmitti koko Suchetin divisioonan vasempaan sivustaansa Mosinon metsää kohti ja levitti Gasanin divisioonan muun venäläisten linjaa vastan. Tykit sijoitettiin vasemmalle ja keskustaan .


title: Pultuskin taistelu

text:
Taistelu alkoi noin klo 11.00 Claparèden hyökätessä Baggovutin sivustaan. Venäläisten kasakat ja ratsuväki työnnettiin taaksepäin. Baggovut lähetti jääkärirykmentin taisteluun, mutta sekin lyötiin takaisin tykistön tuliavusta huolimatta. Ranskan keskusta liikehti tarkoituksenaan iskeä Baggovutin sivustaan. Kenraalimajuri Sergei Aleksejevitš Kožinin johtama Hänen Majesteettinsa Keisarin Henki-Kyrassieerirykmentti teki suunnitelman tyhjäksi iskiessään hyökkäävien ranskalaisten sivustaan samaan aikaan olleen äkillisen lumimyrskyn kanssa. Baggovut käytti tilaisuutta hyväkseen ja hyökkäsi. Sekasortoisen lähitaistelun jälkeen ranskalaiset vetäytyivät hyökkäysasemiinsa. Trelliard lähetti ratsuväkensä mutta harjun päällä he joutuivat suoraan venäläisten päätykistön tulituksen ja vetäytyivät kärsittyään suuria tappioita.
Lannes johti henkilökohtaisesti klo 11.00 hyökkäystä de Tollyn asemiin. Hyökkäys ajoi venäläiset metsästä ja ranskalaiset saivat kaapattua venäläisten tykistöpatterin. De Tollyn reservien vastahyökkäys kuitenkin ajoi ranskalaiset takaisin ja venäläiset saivat omat tykkinsä takaisin.


title: Pultuskin taistelu

text: Ranskan keskusta lähti myös koko voimalla eteenpäin. Venäläisten ratsuväki perääntyi päälinjan taakse ja ranskalaiset joutuivat venäläisten tykistölinjan tuleen.


title: Pultuskin taistelu

text: Klo 14.00 aikoihin ranskalaisten asema näytti epätoivoiselta. Venäläisten vasen sivusta oli kestänyt, ranskalaisten keskusta oli kärsinyt suuresti tykistötulesta ja paine venäläisten oikealla sivustalla oli aiheuttanut Suchetin divisioonan ulos metsästä.


title: Pultuskin taistelu

text: Ranskalaiset pelasti odottamaton vahvistus. Ranskan marsalkka Davoutin 3. Armeijakunnan 3. Divisioona oli sattumalta paikalla. Lannes ei tiennyt, että Davoutin esikuntapäällikkö prikaatinkenraali, d'Aultanen markiisi Fournierin poikkeuksellisesti johtama yksikkö oli komennettu hyökkäämään Pułtuskista pakenevan venäläisten ratsuväen ja tykistön kimppuun. Fournier oli jo valmistautunut leiriytymään, mutta kuultuaan taistelun äänet, hän marssi Pułtuskiin. Fournier saapui taistelupaikalle noin klo 14.00. Tiestön kunto kesti vain yhden tykin..


title: Pultuskin taistelu

text: Beningsenin todettua apujoukot, hän käänsi päälinjansa metsään päin vähentäen samalla tykistötulta Lannesin joukkoihin. Fournier hyökkäsi de Tollyn oikeaan sivustaan ja de Tolly vetäytyi päälinjalle. Bennigsen lähetti vahvistukseksi kaksi jalkaväkirykmenttiä ja jonkin verran ratsuväkeä. Vahvistusten jälkeen de Tolly hyökkäsi ja ajoi ranskalaisia ulos metsästä iskien Fournierin oikeaan kylkeen. Noin klo 20.00 taistelu hiljentyi Fournierin vetäydyttyä metsästä .